તમારી સૂવાની આ રીત પરથી કમરના દુઃખાવા સહિત અનેક સમસ્યાઓથી મળશે રાહત.. – Gujarat News24\nHome/Ajab gajab/તમારી સૂવાની આ રીત પરથી કમરના દુઃખાવા સહિત અનેક સમસ્યાઓથી મળશે રાહત..\nતમારી સૂવાની આ રીત પરથી કમરના દુઃખાવા સહિત અનેક સમસ્યાઓથી મળશે રાહત..\nbhai bhai January 23, 2021\tAjab gajab, artical, Helth tips Comments Off on તમારી સૂવાની આ રીત પરથી કમરના દુઃખાવા સહિત અનેક સમસ્યાઓથી મળશે રાહત.. 181 Views\nમિત્રો આજના અમારા આ લેખમાં હું તમારું હાર્દિક સ્વાગત કરું છું મિત્રો તમને જણાવી દઈએ કે આજે હું તમારા માટે આ લેખમાં તમને એક એવી માહિતી આપવા જઈ રહ્યો છું જેના વિશે તમને ભાગ્યે જ ખબર હશે.મિત્રો તમને જણાવી દઈએ કે આપણે સૌ એ વાત તો જાણીએ જ છીએ કે દરેક લોકોને સુવાની ટેવ અલગ અલગ હોય છે.\nઅમુક લોકો ઉંધા તો અમુક લોકો પડખું ફરીને સુવે છે. આજે અમે તમને જણાવીશું જે રીતે સુવું એ સ્વાસ્થ્ય માટે ફાયદાકારક છે. સુવાની સાચી રીત પીઠના બળે સુવું છે. આ રીતે સુવાથી સ્વાસ્થ્યની ઘણી સમસ્યાઓ દૂર થાય છે. ઘણા લોકોને પેટ પર સૂવાની ટેવ હોય છે જેને ખોટું માનવામાં આવે છે. પેટ પર સૂવાથી પેટના બળે સુવાથી પેટ પર દબાણ આવે છે અને સ્વાસ્થ્યને નુકસાન થાય છે. તેથી તમારે તમારી પીઠના બળ પર જ સૂવું જોઈએ. તો ચાલો જાણી લઈએ પીઠના બળ પર સુવાથી કઈ સમસ્યા દુર થઇ શકે છે.\nકમરના દુ:ખાવા માંથી રાહત,દરેક વ્યક્તિની કરોડરજ્જુમાં અલગ-અલગ વળાંક હોય છે. ઘણી બધી વખત કમરના દર્દથી પીડાતા દર્દીઓ લાંબા સમય સુધી કામ કરવાથી પીઠનો દુખાવો થાય છે. પીઠના દુખાવાથી રાહત મેળવવા માટે ઘણા લોકો યોગ કરે છે અને કમરને કોમ્પ્રેસ કરે છે.\nપરંતુ આ પછી પણ તેઓને પીઠના દુખાવાથી રાહત મેળવી શકતા નથી. જો તમને તમારી કમરમાં વધુ દુખાવો થાય છે તો તમે સૂવાની રીત બદલો અને તમારી પીઠ પર સૂઈ જાઓ છો. પીઠ પર સૂવાથી પીઠનો દુખાવો ઓછો થાય છે. ખરેખર પીઠના બળ પર સૂવાથી કમર સીધી રહે છે અને આ સ્થિતિમાં તમને પીડાથી રાહત મળે છે.\nડોકનો દુખાવા માંથી રાહત,જો ડોકનો દુખાવો રહેતો હોય તો ચત્તા સૂતી વખતે પાતળામાં પાતળું ઓશીકું લેવું જોઈએ. જેથી ડોકના મણકા તમારી કરોડ સાથે સીધમાં રહે. પડખાભેર સુવા માટે જરાક જાડું ઓશીકું લેવું જોઈએ. અથવા ઓશીકા નીચે હાથ વાળીને મૂકવો જોઈએ. ડોકના દુખાવામાં ઊંધા બિલકુલ ન સૂવું જોઈએ.\nપેટ માટે ફાયદાકારક,વધુ પડતા એસિડ લિકેજને કારણે પેટ ખરાબ થઈ જાય છે.પરંતુ જો ખાધા પછી પીઠના બળ પર સૂઈ જાઓ તો એસિડિક લિકેજ નથી થતું અને તમારું પેટ સ્વસ્થ રહે છે. જ્યારે આપણે પીઠ પર સુવી છીએ ત્યારે પેટની સ્થિતિ યોગ્ય હોય છે,જેના કારણે એસિડિક લિક સુરક્ષિત હોય છે. આ સિવાય જે લોકો પીઠ પર સૂતા નથી તેઓ લોકોનો ખોરાકને યોગ્ય રીતે નથી પચતો.\nગોઠણનો દુખાવો,રાત્રે ઊંઘમાં જો પડખું ફરીને સૂઓ ત્યારે તમારા પગ એકબીજાને સ્પર્શ થતા હોય અને અથડાતા રહેતા હોય તો ગોઠણનો દુખાવો થઈ શકે છે. એ માટે ચત્તા ઊંઘો ત્યારે તમારા બંને પગ વચ્ચે બને તેટલું અંતર રાખો અને પડખું ફરો તો બે પગ વચ્ચે નરમ ઓશીકું મૂકીને ઊંઘો. તો ગોઠણનો દુખાવો કનડશે નહીં.શરીરનો થાય છે વિકાસ, જે લોકો સીધા સુવે છે તેનું શરીરનો વિકસ સારી રીતે થાય છે. પેટના બળ અથવા અથવા સંકોચન થી સુવાથી કરોડરજ્જુ પર ખરાબ અસર કરે છે અને કરોડરજ્જુને સંકોચાઈ જાય છે. તેથી તમે હંમેશા તમારી પીઠ પર સૂઈ જાવ.જેથી શરીરનો વિકાસ સારી રીતે થઈ શકે અને કરોડરજ્જુના હાડકા સીધા રહે.\nજે લોકો ને સતત પેટમાં દુખાવો થતો હોય તે લોકો એ જમણી બાજુ સૂવું જોઈએ. જમણી બાજુ સુવાથી પેટનો દુખાવો જળમૂડ માથી જતો રહે છે અને આપણે સારું થઈ જાય છે. ડાબી બાજુ સૂવાથી ખોરાક નાના આંતરડાથી મોટા આંતરડા સુધી સરળતાથી પહોંચે છે, તેથી પેટ સારી રીતે સાફ થાય છે,અને તેનાથી પેટમાં કોઈ તકલીફ થતી નથી.\nજે લોકો રાત્રે ખોટી સ્થિતિમાં સૂઈ જાય છે તેમને હૃદયને લગતી સમસ્યાઓ પણ થઈ શકે છે.ડાબી બાજુ સૂવાથી પેટમાં ઉત્પન્ન થયેલ એસિડ ઉપરથી નીચે ની તરફ જતું રહે છે અને શરીર માંથી બધુ જ એસિડ જતું રહે છે, અને એસિડિટી શરીર માથી નાબૂદ થઈ જાય છે. જો તમે આ ટેકનિકથી સૂવો તો તમને ક્યારેય કોઈ બીમારી નહીં થાય.\nઆ ઉપરાંત આજકાલ દરેક ત્રીજો વ્યક્તિ વધતા વજનથી પરેશાન છે. લોકો વધતા જતા વજનને નિયંત્રણમાં રાખવા માટે તમામ પ્રકારના જતન કરે છે. જો કે, અનિયમિતતાને કારણે તેઓ વજન ઘટાડવામાં સફળતા મેળવતા નથી. તે મહત્વનું છે કે તમે ઓછી કેલરીવાળા આહાર લો. કસરત પર પણ ખાસ ધ્યાન આપવું.નિષ્ણાતોના જણાવ્યા મુજબ વધતા વજનને નિયંત્રિત કરવું એટલું મુશ્કેલ નથી.\nબસ એની માટે નિયમિત ચાલવું અને સંતુલિત આહારની જરૂર છે. જો તમે પણ વધતા વજનથી પરેશાન છો અને તેને નિયંત્રિત કરવા માંગો છો, તો પછી તમે આ યુક્તિઓ અપનાવી શકો છો. આ વધતા જતા વજનને ખૂબ જ ઝડપથી ઘટાડવામાં મદદ કરી શકે છે. ચાલો જાણીએ-\nવીરભદ્રાસન આ આસનથી સાથળ, પેટ, નિતંબની ચરબી દૂર થાય છે. તેનાથી શરીરની આંતરિક શક્તિ પણ વધે છે. આ આસન નિયમિત કરનાર લાંબા સમય સુધી કામ કરે તો પણ થાક જણાતો નથી. આ આસન હાથના બાવળા અને ખભાને ટોન પણ કરે છે. સવારે ખાલી પેટ પર પાણી પીવાથી ઘણા ફાયદા થાય છે.\nPrevious હોટનેસ માં ટાઇગરની મમ્મી પણ કોઈના થી કમ નથી,સુંદરતા માં મોટી મોટી અભિનેત્રીઓને આપે છે ટક્કર….\nNext કામસૂત્ર અનુસાર મહિલાઓને ખૂબ જ પસંદ આવે છે સંભોગ ની આ5પોઝીશન,જાણી લો તમે….


Santram Temple|સંતરામ મંદિર મંદિર માર્ગદર્શન, Santram Temple Guide, Info, Address, Timing, Number, Photos & Videos in Gujarati\nગિરનારથી આવેલા સાધુ સંતરામ મહારાજે એક ખેતરમાં બનાવ્યું હતું નિવાસ્થાન\nધાર્મિક માહાત્મ્ય: ખેડા જિલ્લાના નડિયાદ ખાતે આ પવિત્ર મંદિર આવેલું છે. એવું કહેવાય છે કે અહીં વિ.સં. 1872માં ગિરનારથી એક સાધુ પધાર્યા હતા, જે સંતરામ મહારાજ હતા. એ સમયે બધા તેમને ગિરનારી બાબા સુખસાગરજી કહેતા હતા અને તેમણે નડિયાદથી દૂર એક ખેતરમાં પોતાનું નિવાસસ્થાન બનાવ્યું હતું. જેને હાલ દેરી તરીકે ઓળખવામાં આવે છે. જ્યાં અનેકને તેમના પરચા મળ્યા.\nતેમના પ્રત્યેની શ્રદ્ધા લોકોમાં વધતી ગઇ. તેમનામાં રહેલી અસાધારણ શક્તિઓની વાતો આસપાસના ગામમાં પણ ફેલાવા લાગી અને તેમના પ્રત્યે લોકોમાં આદરભાવ પણ વધવા લાગ્યો. બાદમાં લોકોએ તેમને ઘણો આગ્રહ કર્યો અને નગરમાં પ્રવેશ કરવા કહ્યું. નગરમાં જ્યાં તેમણે નિવાસ કર્યો ત્યાં બાદમાં સંતરામ મંદિરનું નિર્માણ કરવામાં આવ્યું, જેના દર્શનાર્થે બહોળી સંખ્યામાં શ્રદ્ધાળુઓ દર્શનાર્થે આવે છે.\nગિરનારથી આવેલા સાધુ સંતરામ મહારાજે એક ખેતરમાં નિવાસ્થાન કર્યું. જ્યાં એક કૂવામાં તેમણે સ્નાન કરવાની ઇચ્છા વ્યક્ત કરી. એ સમયે ત્યાં એક ખેડૂત આવી પહોંચ્યો. સાધુએ તેમને ડોલ અને દોરડું મૂકી દેતા કહ્યું. પણ એ ખેડૂતે વાત ગણકારી નહીં. બાદમાં સાધુ કૂવાના થાળા પાસે બેસી ગયા અને કૂવાનું પાણી આપોઆપ ઉપર આવવા માંડ્યું.\nસાધુએ પોતાની પાસે જે પાત્ર હતું તેનાથી સ્નાન કરવાનું શરૂ કર્યું. થોડી વારમાં એ ખેડૂત પાછો આવ્યો. તેણે જોયું કે કૂવાનું પાણી આપોઆપ બહાર આવી રહ્યું છે. તે સંતનાં ચરણોમાં પડી ગયો. જે તે સમયે રાયણના વૃક્ષની બખોલમાં સંતરામ મહારાજનું ઘર અને આશ્રમ હતો.\nએક દિવસ બાજુના ખેતરમાં અન્નના ઢગલા પડ્યા હતા. ખેડૂત એ અન્નના ઢગલાને ઘરે લઇ જવા માગતો હતો પરંતુ સાધુએ તેને ના પાડી તત્કાળ ઢાંકી દેવા કહ્યું. ખેડૂતે તેમની વાત સ્વીકારી અને અનાજને સુરક્ષિત કર્યું. થોડી વારમાં વીજળીના કડાકા સાથે વરસાદ પડ્યો.\nઆવા અનેક પરચા આસપાસના લોકોમાં ફરતા થયા અને સાધુ પ્રત્યે લોકોની શ્રદ્ધા વધતી ગઇ. બાદમાં લોક આગ્રહ સાથે તેઓ નગરમાં પ્રવેશ્યા હતા. વિ.સં. 1887માં મહા સુદ પૂર્ણિમાના દિવસે સાંજે પાંચ વાગ્યે સંતરામ મહારાજે સમાધિ લેવાનો નિર્ણય કર્યો અને તેમના આદેશ અનુસાર એક અપ્રગટ દીપક રાખવામાં આવ્યો.\nશ્રદ્ધાળુઓની સામે તેઓ સમાધિમાં પ્રવેશ્યા. તેમના મસ્તકમાંથી એકાએક પ્રાગ્ટ્ય પામેલી દિવ્ય જ્યોતિથી અપ્રગટ દીવો પ્રજ્વલ્લિત થયો. એ વખતે જનતા પર સાકર વર્ષા થઇ અને એ દિવસ મંગલ મહોત્સવમય બની ગયો. સંતરામ મંદિરે દર વર્ષે એ દિવસે મોટો મેળો ભરાય છે અને મંદિરના મહારાજ તરફથી સાકરવર્ષા કરવામાં આવે છે. મંદિરમાં મૂર્તિ કે તસવીર નથી જ્યોતિ મંદિરનું મુખ્ય પૂજા પ્રતીક છે.\nનિર્માણઃ વિ.સં. 1872માં સંતરામ મહારાજ નડિયાદમાં આવ્યા અને તેઓએ વિ.સ. 1887માં જીવતા સમાધી લીધી હતી. ત્યારથી આ જગ્યા લોકોની આસ્થાનું કેન્દ્ર બની ગયું છે. સમયની સાથે અહીં મંદિરોના નિર્માણ અને જીર્ણોદ્ધાર થયા.\nમહત્વનાં આકર્ષણોઃ દર રવિવારે અહીં સંતરામ બાળ સંસ્કાર કેન્દ્ર ચાલે છે. અહીં અખંડ રામધૂન ચાલે છે.\nદર રવિવારે અહીં સંતરામ બાળ સંસ્કાર કેન્દ્ર ચાલે છે. અહીં અખંડ રામધૂન ચાલે છે\nસવારે તિલક દર્શન સમય 4:45 વાગ્યે\nસવારે મંગળા દર્શન સમય 5:45 વાગ્યે\nબપોરે જાળી વધાવવાનો સમય 11:15 વાગ્યે\nબપોરે જાળી દર્શન / ઉથાપન દર્શન સમય 3:30 વાગ્યે\nસાંજે મંદિર વધાવવાનો સમય 7:15 વાગ્યે\nસમાધિ સ્થાનનાં સાનિધ્યમાં ધ્યાનનો સમય 6થી 6:10 વાગ્યા સુધી\nદર ગુરુવારે બપોરે મંદિરનાં દર્શન 12:30 વાગ્યા સુધી\nદર એકાદશી / રવિવારે મંદિરનાં દર્શન 11:30 વાગ્યા સુધી\nદર પૂનમે સવારે 5:45 વાગ્યાથી સાંજે 7:15 વાગ્યા(આખો દિવસ) સુધી દર્શન ખુલ્લા રહેશે.\nશ્રી સંતરામ દેરી\nદેરી સેવાનો સમય : સવારે5વાગ્યે\nસાંજે 5:30 વાગ્યે\nદર ગુરુવારે આખો દિવસ દર્શન કરી શકાશે\nશણગાર સમય સવારે5વાગ્યે\nશણગાર ઉતારવાનો સમય રાત્રે 8 વાગ્યે\nદર્શન રાત્રિના 11 વાગ્યા સુધી ખુલ્લા રહેશે\nઅંગ્રેજી તારીખ પ્રમાણે જે પહેલો ગુરુવાર આવે ત્યારે\nસુંદરકાંડનો પાઠ સમય રાત્રે9વાગ્યે\nપૂનમના દિવસે દર્શન રાત્રે 8 વાગ્યા સુધી ખુલ્લા રહશે\nરહેવા માટે અહીંં હોલમાં 100 વ્યક્તિને સમાવવાની ક્ષમતા છે.\nરહેવા અને જમવાની સુવિધા\nરહેવા માટે મંદિરમાં સુંદર વ્યવસ્થા છે એ પણ વ્યક્તિ દીઠ માત્ર 20 રૂપિયાના ખર્ચે. અહીંના અતિથિનિવાસમાં 15 રૂમ છે અને ત્રણ મોટા હોલ છે. એ હોલમાં 100 વ્યક્તિને સમાવવાની ક્ષમતા છે. ગણેશભવનની અંદર 10 રૂમ છે. સંતોના નિવાસ માટે અહીં સત્સંગ ભવન છે જેમાં 25 રૂમ છે. જ્યારે કથાકાર માટે ભરત ભવનમાં રહેવાની વ્યવસ્થા છે. દરરોજ મંદિરમાં 2000 શ્રદ્ધાળુ આવે છે. દર ગુરુવારે આ સંખ્યા 5000 અને પૂનમના દિવસે 15000 હોય છે.\nજમવાની વ્યવસ્થા મંદિર તરફથી ફ્રીમાં છે. સવારે 11.00થી 12.30 વાગ્યા સુધી અને સાંજે 6.30થી 7.30 સુધી.\nબુકિંગ કેવી રીતે: રૂબરૂ જઈને જ બુકિંગ કરી શકાશે.\nકેવી રીતે પહોંચવું: આ મંદિર અમદાવાદથી 57 કિમી, વડોદરાથી 60 કિમી, રાજકોટથી 235 કિમી, સુરતથી 218 કિમી અંતરે આવેલું છે.\nનજીકનું રેલવે સ્ટેશન: નડિયાદમાં રેલવે સ્ટેશન છે.\nનજીકનું એરપોર્ટ: અમદાવાદ (57 કિમી) અને વડોદરા(60 કિમી) નજીકનાં એરપોર્ટ છે.\nઆ મંદિરે દરરોજ 2000 શ્રદ્ધાળુ આવે છે\nનજીકનાં મંદિરો: 1). હરિધામ સોખડા-52 કિમી.\n2).ભાથીજી મંદિર ફાગવેલ- 54 કિમી\n3).કુબેરેશ્વર મહાદેવ મંદિર, વડોદરા-64 કિમી\n4). નીલકંઠધામ અટલાદરા- 70 કિમી\n5).પોઈચાધામ- 122 કિમી\nસરનામું: શ્રી સંતરામ સમાધી સ્થાન, શ્રી સંતરામ મંદિર નડિયાદ, 387001\nફોન નંબર: +91 (268) 2550005/6


CBDTએ વડાપ્રધાન મોદીનાં નિવેદન પર કરી સ્પષ્ટતા: કહ્યું--1.5 કરોડ લોકોએ5લાખથી વધુની આવક બતાવી\nચાલુ નાણાકીય વર્ષ દરમિયાન 5.78 કરોડ લોકોએ તેમની આવકની વિગતો આપી\nનવી દિલ્હી : વડા પ્રધાન મોદીએ બુધવારે એક કાર્યક્રમમાં કહ્યું હતું કે ત્રણ કરોડથી વધુ ભારતીયો વિદેશમાં ફરવા ગયા હતા, પરંતુ માત્ર 1.5 કરોડ લોકો આવકવેરો ચૂકવે છે. વિપક્ષે આ અંગે વડા પ્રધાન મોદીને ઘેરી લીધા હતા અને કહ્યું હતું કે તેઓ કરદાતાઓની સંખ્યાની અન્ડર-રિપોર્ટિંગ કરી રહ્યા છે. જોકે, સેન્ટ્રલ બોર્ડ ઓફ ડાયરેક્ટ ટેક્સ (સીબીડીટી) એ ડેટા બહાર પાડીને પરિસ્થિતિને સાફ કરવાનો પ્રયાસ કર્યો છે. સીબીડીટીએ જણાવ્યું હતું કે નાણાકીય વર્ષ 2018-19 (આકારણી વર્ષ 2019-2020) માટે ફાઇલ કરેલા વળતર મુજબ, 1.46 કરોડ લોકોએ તેમની વાર્ષિક આવક5લાખથી ઉપર નોંધાવી છે.\nસીબીડીટીએ સતત ટ્વીટ કરીને આ મામલે પરિસ્થિતિને સાફ કરવાનો પ્રયાસ કર્યો છે. ટ્વીટમાં લખ્યું છે કે, 'વ્યક્તિગત કરદાતાઓના મામલે સોશ્યલ મીડિયા પર કેટલીક ખોટી માહિતી ફેલાવવામાં આવી રહી છે. ચાલુ નાણાકીય વર્ષ દરમિયાન 5.78 કરોડ લોકોએ તેમની આવકની વિગતો આપીને વર્ષ 2018-19 માટે વળતર ભર્યું છે. આમાંથી 1.03 કરોડ લોકોએ 2.5 લાખ રૂપિયાથી ઓછી આવક નોંધાવી છે અને 3.29 કરોડ લોકોએ 2.5-5 લાખ સુધીની કરપાત્ર આવક નોંધાવી છે. એટલે કે, 5.78 કરોડ લોકોએ રિટર્ન ફાઇલ કરતાં 4.32 કરોડ લોકોએ તેમની વાર્ષિક આવક5લાખ રૂપિયાથી ઓછી જાહેર કરી છે.


પ્રકરણ ૮ મું - સ્વપત્નિ સંભાષણ / સવિતા સુંદરી / ઈચ્છારામ દેસાઈ | ગુજરાતી લિટરેચર\nપ્રકરણ ૮ મું - સ્વપત્નિ સંભાષણ / સવિતા સુંદરી / ઈચ્છારામ દેસાઈ\nसुहृदां हितकामानां य:शृणोति न भाषितं\n(જે હિતકારી મિત્રોનાં વચન સાંભળતો નથી તે વિપદથી પીડાયલો જ છે.)\nસવીતાની બહેનનું નામ મધુરિમા છે, અને તેના બનેવીનું નામ મદિરાનંદ છે, મંદિરાનંદની આંખમાં મોતીઓ આવ્યો છે, ને તેથી તેનાથી દેખાતું નહોતું. તે આંખનું ઐાષધ કરવાને અમદાવાદથી વડોદરે આવ્યો છે. પહેલા આંખમાંથી મોતીઓ કાઢવા જેવો નહોતો, કેમકે તે અપક્વ હતો, ને તેથી ડાકતર ભાલચંદ્રે તેને થોડા દિવસ અત્રે રહેવાનું કહેવાથી તે રહ્યો છે. હમણા એક આંખનો મોતીઓ પાકો થવાથી તે કાઢયો છે. ડાક્તરે જણાવ્યું હતું કે એક આંખ સારી થયા પછી બીજીને સુધારવામાં આવશે. જ્યારે સવીતા નડીયાદ ગયો યારે મંદિરાનંદની એક આંખ તદન સારી થઇ ગઇ હતી, તો પણ ડાક્તરે તેને લખવાવાંચવા વગેરે જે કામથી આંખને સ્થિર રાખતા શ્રમ પડે તે કામ કરવાને સાફ મના કરી હતી. સવીતા જેટલા દિવસ વડોદરામાં હતો તેટલા દિવસ નિત્ય તેની ખબર લેવા આવતો હતો, ને તેની સાથે વાતચિત કરીને તથા સેતરંજ વગેરે રમીને તેને ગમત આપતો હતો. પણ સવીતાશંકર વડોદરા છોડી ગયો તે પછી મંદિરાનંદને એકલા રહેવું ઘણું ભારી થઇ પડ્યું. મધુરિમા ગૃહકાર્ય કરવામાં, ઐાષધ વગેરે તૈયાર કરવામાં, રાંધવાસિધવામાં રોકાઇ રહેતી તેથી તે પોતાના પતિની પાસ બેસીને વાતચિત કરે તેટલો તેને અવકાશ મળતો નહોતો. સવીતા જે દિવસે વડોદરા છોડી ગયો તે દિવસ તો જેમ તેમ કરતાં મંદિરાનંદે કાઢ્યો, પણ બીજે દિવસે ગમતું નહીં હોવાથી તેને એક પુસ્તક વાંચવા હાથમાં લીધું. તેણે મનમાં ધાર્યું કે બે ત્રણ પાના વાંચ્યા પછી પુસ્તક મુકી દઇશ, પણ તેના દુર્ભાગ્યને લીધે પુસ્તક એવું તે રસમય હાથમાં આવ્યું કે તે પુરૂં કરવા વગર હાથમાંથી મુકવું ગમ્યું નહીં. ગ્રંથ સવારના આઠ નવ વાગે વાંચવા શરૂ કીધો, તે ઠેઠ રાતના દશ વાગતા સુધી વાંચવા જારી રાખ્યો. મધુરિમાએ વારંવાર, વાંચવાને અટકાવ કીધો, પણ મંદિરાનંદે કહ્યું, “હમણા મૂકી દઉં છું. મને વાંચતાં કંઇ કષ્ટ થતું નથી, તો શી હરકત છે ? વાંચ્યા વગર આંધળા માફક હું કેટલા દિવસ ગાળું; પણ હમણા મુકી દઇશ.” આ રીતે સ્ત્રીના કેહેવાને નહીં ગણકારતાં પુસ્તક વાંચ વાંચ કીધું ને પુરૂં કીધા પછી તે હુલ્લાસ ચિતે સુઇ ગયો, ને તેને તે સમે કંઈ પણ દુઃખ જેવું જણાયું નહીં, પણ પાછલી રાતના આંખમાં દુ:ખવા માંડ્યું, ને તેના નેત્ર ઉઘડી ગયાં. નેત્ર ઉઘાડીને ચારે તરફ જોવા માંડ્યું તો જણાયું કે તેની આંખે કંઇ દેખાતું નથી. જેમ તેમ કરતાં તો રાત કાઢી, બીજે દિવસે ડાકતરને બોલાવ્યા તો તેને આંખ જોઇને કહ્યું કે એ આંખ હવે કદી સારી થશે નહીં. પણ આ બીજી આંખને સુધારીશું તો તેથી માત્ર દેખાશે. મંદિરાનંદ ડાક્તરની વાત સાંભળીને રડવા લાગ્યો, ને મધુરિમા પણ તેને તે પ્રમાણે રડતા જોઇ રડવા લાગી, પછી ડાકટર તેઓના મનને શાંત કરીને ગયો, અને મંદિરાનંદ રડતાં રડતાં બોલ્યો, “આટલા દિવસ દુઃખ ભોગવી પાછા અંધા થયા, એ પણ દૈવજ તે ! હવે આ આંખે કંઈ પણ સુજશે નહીં. મધુરિમા, તેં મને ઘણું કહ્યું પણ મેં માન્યું નહીં; હવે હું કોને દોષ દઉં?”\nમધુરિમાએ રડતાં રડતાં કહ્યું, “હવે એ વાતનું સ્મરણ કરી, રડવાથી શું લાભ છે ? એથી કંઇ આવેલું સંકટ ટળવાનું છે, અદૃષ્ટમાં જે લખ્યું હશે તે થયું !”\nમંદિરાનંદ બોલ્યા, “મધુરિમા, એમ નથી; તારી વાત નહીં માનીને મેં જેજે કાર્ય કીધાં છે તેમાં અનિષ્ટ જ થયું છે. તું મિથ્યા અદૃષ્ટને દોષ દે છે, વાસ્તવિક કહું તે તારૂં કહ્યું માન્યું નહીં, એજ મારો માટે દોષ છે.”\nમધુરિમા મંદિરાનંદના પલંગ પર બેસીને, તેના નેત્રના અશ્રુને પોતાના લુગડાના પાલવથી લુછતી બોલી, “પ્રાણનાથ, આપ વિનાપ્રયેાજને હવે સંતાપ કરો છો. અદૃષ્ટમાં લખ્યું હતું તેથી જ આપે મારૂં કહેવું માન્યું નહીં, તે પછી આ દૃષ્ટિ એ વિના બીજું શું છે? અદૃષ્ટોનો લેખ કોઇ પણ ફેરવી શકતું નથી.”\nમધુરિમાનું આ પ્રમાણેનું બેાલવું સાંભળીને મંદિરાનદ થોડીકવાર અબોલ રહ્યા. પછી કહ્યું, “મધુરિમા, શું હવે મને કંઈપણ સુઝશે નહીં ?”\nમધુરિમા રડતી રડતી બોલી, “જો એકની આંખ બીજાને આપી શકાતી હોત તો, ઇશ્વર મારા હૃદયનો સાક્ષિ છે કે, હું મારી આંખો તમને મારા પૂર્ણ પ્રેમ સાથે આપતે. પણ તેમ થઇ શકતું નથી, તો પછી હું શું કરૂં ? પણ હું હવે, જેમ તમે મને અજ્ઞાનને કૃપાથી સમજાવતા હતા, તેમજ, જેમ જોઇશ તેમ તમોને સમજાવીશ, તે વિના બીજું હું શું કરી શકું ?”\nમંદિરાનંદ બેલ્યા, “મને એક વાતનો ડર છે, મધુરિમા, કે મને અંધો જોઇને, તું મને કદી પણ ચાહવાની નથી, જેમ મને તું પ્રથમ ચાહતી હતી તેમ હવે ચાહશે એમાં મને શંકા થાય છે. કંઇ જે હું તને કહીશ તો તું મને અંધો, સુરદાસ કહીને ધમકાવશે, ધિક્કારશે ! તે હું કેમ ખમી શકીશ ? ”\nમધુરિમા બે હાથે પોતાના પતિના ચરણ ચાંપતી બોલી, “હે સ્વામિનાથ, આપ એવી વાત નહીં બોલો, એ વાત સાંભળતાં મારા હૃદયમાં કંપારો છુટે છે. પૂર્વે હું કદી કદી આપની તરફ ગુસ્સો કરતી, કે અભિમાનનો શબ્દ કહેતી હતી, પરંતુ હવે કદિ પણ, પ્રતિજ્ઞાપૂર્વક કહું છું કે, ઈશ્વર સાનિધ્ય કહું છું કે, તમારા પડતા બોલને ઉપાડીશ. હું સદા સર્વદા ઈશ્વર પાસે માંગું છું કે જન્મોજન્મ તમારા જેવા જ સ્વામિ મને મળે. શું હું ઈશ્વરાજ્ઞા જાણતી નથી, માનતી નથી કે આ પ્રમાણે શંકા કરો છો? સ્ત્રીપુરૂષે મરણપર્યંત એકબીજા પ્રત્યે પૂર્ણ પ્રેમ રાખવો એ સર્વથી શ્રેષ્ટ કર્મ છે -- શ્રેષ્ટ ધર્મ છે – એજ નિત્યનું છે, એજ સત્કર્મ છે.જે કુળમાં સ્વામિ ભાર્યાથી ને ભાર્યા સ્વામિથી નિત્ય સંતુષ્ટ રહે છે તેજ કુળમાં નિશંક કલ્યાણ વસે છે. ભાર્યા છે તેજ પતિની પ્રાણા છે; જેનું મન વાક્ય ને કર્મ પતિ આજ્ઞાનુસારણી છે તેનું જ કલ્યાણ થાય છે, જે સ્ત્રી પતિના પ્રેમ સહિત કાર્યમાં પ્રવર્તે છે અને સદાચારે વર્તિને સંયતેન્દ્રિય થાય છે તેજ આલોક ને પરલોક સર્વ સ્થળે યશ સુખ પામે છે. આ મારો ધર્મ છે ને તેજ પ્રમાણે હું આપની સાથે સદા વર્તિશ તમે નિશંક રહો.”\nમંદિરાનંદ બોલ્યા, “હું પણ એજ ચાહું છું કે તમારા જેવી સ્ત્રી મને સદા મળે, મધુરિમા, તમારા જેવી પત્નિ જગત્‌માં બીજા કોઈને નહીં હોય.” પતિનો પ્રેમ નિહાળી મધુરિમા કંઇપણ બોલી નહીં, પણ માત્ર ગદગદિત થતાં રડવા લાગી.


#BALI – ચોકલેટનું ઉત્પાદન, વેપાર અને નિકાસ પણ બાલી ખૂબ કરે છેઃ ડો. મીતલ મકરંદની કલમે - Watch Gujarat News : LIVE LATEST TODAY Online\n#BALI – ચોકલેટનું ઉત્પાદન, વેપાર અને નિકાસ પણ બાલી ખૂબ કરે છેઃ ડો. મીતલ મકરંદની કલમે\nબ્યુટીફૂલ બાલીના શબ્દ-સફરીઓ…. તમે તો મારી સાથે ગતાંકમાં સોના-ચાંદીના દાગીનાની અને બાલીમાં ઘરેણાના અમૂલ્ય ખજાના જેવા કારીગરો વિષે જાણ્યું આજે હાલો, બાલીમાં આવેલી ‘ચોકલેટ ફેક્ટરી વિષે’, જાણીએ.\nઆપણા ભારતીય પ્રવાસીઓ અહીં ખરીદતા નથી, એટલી તો ચોકલેટ ચાખે છે અને હા, ચાખવાના પૈસા નથી હોં!! જો આ મુલાકાતમાં બાળકો સાથે હશે તો એમને તો ‘મૌજે ચોકલેટ પડી જશે’ હોં!! કાળી, ધોળી, બ્રાઉન, ક્રીમ, મરૂન, ગળી, કડવી, મોળી, નટ, ફ્રૂટ, હની… નવી પેઢીની ‘ઓવેન’-મમ્મીઓ, આ બધીજ ચોકલેટ્સ ઘરે બનાવી જાણે છે અને બજારમાં એના મોલ્ડસ પણ મળે છે, અને યુ-ટ્યુબ પર થોકબંધ રેસીપી, અને બાળકોને ઘરની બનાવટ ખવડાવ્યાનો સંતોષ પણ રહે છે પણ આ ફેકટરીમાં જે જોવાનું છે, એમાં બાળકો માટે ખાસ એ છે કે, જે ચોકલેટ માટે તેઓ ગાંડા છે, તેની બનાવટ સમજવા, જાણવા અને પ્રક્રિયા અનુભવવાનો આ એક અનેરો મોકો છે, સાથે હાયજીનના ધોરણની મહત્તા!\nચોકલેટમાં જે મુખ્ય તત્વ પડે છે તે છે ‘કોકો’, અને તે બાલીમાં મબલખ પાકે છે, કોફી વિષે તો આપણે આ પૂર્વે પ્રવાસમાં જાણી ચૂક્યા છીએ પણ ચોકલેટનું ઉત્પાદન, વેપાર અને નિકાસ પણ બાલી ખૂબ કરે છે, જેમાં કાચો માલ અને ફીનીશ ચોકલેટનો સમાવેશ થાય છે ! મેસોન ગોર્મેટ, પોડ બાલી, ક્રકાઓ, કોબા, પ્રીમાં, બાલી બોન-બોન, એ બાલીની મોખરે ગણાતી ચોકલેટ ઉત્પાદન કંપનીઓ છે. અમે લીધેલી ‘પોડ-ચોકલેટ ફેક્ટરી’ વિષેની મૂલાકાત વિષે વાત કરૂ તો મોટા હરિયાળા પાર્કમાં આપની ગાડી પ્રવેશ કરશે જ્યાં આપને આપનાથી થોડા સુરક્ષિત અંતરે કાળા રીંછ જોવા મળે છે અને વાંસમાં રમતા આ રીંછના બચ્ચા જોવાની બળકોને મજા પડે છે.\nહાથી સવારી પણ આપ માણી શકો જો, પ્રવેશ ટીકીટ સાથે આપને એક બાલીનીઝ ચોકલેટ શેક અને એક ગ્લાસ પાણી ફ્રી આપવામાં આવે છે. ‘પાણી’નો ઉલ્લેખ અનિવાર્ય છે કારણકે ઇન્ડોનેશિયામાં પીવાલાયક પાણી ખૂબ મોંઘુ છે અને ક્યાંય નિશુલ્ક નથી મળતું!! આ ફેકટરીમાં આપને કોકોના પીડા -પાકી ગયેલા ફળમાંથી તેના બીજ કાઢી-સુકવણી કરી, ત્યારબાદ શેકી, ખાંડી, ચાળી, તેમાં કેરામેલ(પ્રવાહી ખાંડ) અને દૂધ ભેળવી, ઉકાળી, ઠંડી પાડવાની પ્રકિયા જોવા મળે છે. કઈ રીતે તે મોલ્દ્સમાં ઢળે છે અને રેપરમાં આવે છે!!? ૧૦૦ ઉપરાંત ભાતની ચોકલેટ, બનાવટ, જેમાં વિદેશીઓને સૌથી પ્રિય સ્વાદ ‘તજ’, ‘લેમન ગ્રાસ’(લીલી ચા) ફ્લેવરની ચોકલેટનો છે.\nબાલીના તજનો તો ભારત અને શ્રીલંકામાં પણ નિકાસ થાય છે !! બાલીની તમામ ચોકલેટ કંપનીઓ મેન્યુઅલ હોવાથી, સ્થાનિકોનો આ રોટલો છે !! (અહીં રોટલો નથી ખવાતો એટલે ભાત કહીશ) ક્રકાકાઓ અને ચાર્લીઝ એ બેઉ ફેક્ટરી દરિયા કિનારે આવેલી છે અને હા એની રચના જોઇને એ રેહવા યોગ્ય રિસોર્ટ છે કે કોઈ ચોકલેટ ફેક્ટરી એ કળવું મુશ્કેલ છે!! એક બાજુ દરિયા ખારાશ બોલાવે અને બીજી બાજુ મીઠ્ઠી, ચોકલેટ લલચાવે ….કઈ બાજુ જવું !!? મિત્રો, પ્રવાસ છે ને, એક્દમ ‘ચોકલેટ’ જેવો…જ છે! બરાબર મમળાવવામાં રસ પડતો થાય છે અને ત્યારે….જ, પૂરો થવા આવે ! આવતા પ્રવાસ વર્ણન સુધી આપ આ અંકને આશા છે ચોકલેટની જેમ ચગળશો …!! વાંચતા રહો…બ્યુટીફૂલ બાલી @WatchGujarat\nMore #ચોકલેટ #Bali #chocolate #Doctor #Mital Makrand #Watchgujarat\nસૂર્ય કે સૂર્યલોક – જીતુભાઈ પંડ્યાની #સીધીવાત\n#Dahod – રાજકીય ભૂકંપ : પક્ષાંતરણને પગ...\n#Ahmedabad – જમીનમાં નામ દાખલ કરાવવા રૂ. 25 લાખની લાંચ લેતા મ...


ફિલ્મો બાદ હવે ટેલિવુડમાં ડેબ્યૂ કરશે કરીના કપૂર, આ શોની બનશે જજ - InstaNews 24x7 - Latest News in Gujarati\nYou are here:Entertainmentફિલ્મો બાદ હવે ટેલિવુડમાં ડેબ્યૂ કરશે કરીના કપૂર, આ શોની બનશે જજ\nફિલ્મો બાદ હવે ટેલિવુડમાં ડેબ્યૂ કરશે કરીના કપૂર, આ શોની બનશે જજ\nબોલિવુડ એક્ટ્રેસ કરીના કપૂર ખાને વર્ષ 2000માં ફિલ્મ ઈન્ડસ્ટ્રીમાં પગ મુકયો હતો. તેણે એક્ટર અભિષેક બચ્ચન સાથે ફિલ્મ ‘રિફ્યૂઝી’થી બોલિવુડમાં ડેબ્યૂ કર્યું હતું. કરીના કપૂર અત્યારસુધીના ફિલ્મી કરિયરમાં ઘણી બધી હિટ ફિલ્મો આપી ચૂકી છે સાથે જ પોતાની દમદાર એક્ટિંગના કારણે દર્શકો પણ તેને ફિલ્મી પડદે જોવાનું પસંદ કરી રહ્યા છે. મોટા પડદા પર પોતાનો જાદુ પાથર્યા બાદ હવે તે નાના પડદા પર એટલે કે ટેલિવુડમાં ડેબ્યૂ કરવા જઈ રહી છે.\nટીવી એક્ટર ધીરજ ધૂપરે કહ્યું કે કરીના કપૂર ડાન્સ રિયાલિટી શો ડાન્સ ઈન્ડિયા ડાન્સને જજ કરતી જોવા મળશે. ધીરજ આ શોને હોસ્ટ કરશે. કરીના વિશે વાત કરતા ધીરજે જણાવ્યું કે કરીના કપૂરની સામે ઊભા રહી શોને હોસ્ટ કરે તો એકદમ અલગ અનુભવ રહેશે. ધીરજે કહ્યું કે, ‘હું તેની સાથે સ્ટેજ પર ઊભા રહી શોને હોસ્ટ કરવા પર અને તેના વિશે કેટલીક વાતો કહેવાને લઈને રાહ જોઈ રહ્યો છું. તેમની સાથે સ્ટેજ શેર કરવાને લઈને ઉત્સાહિત છું’.\nવર્કફ્રંટની વાત કરીઓ કરીનાએ થોડા દિવસ પહેલા જ ફિલ્મ ‘ગુડ ન્યૂઝ’નું શૂટિંગ પૂરુ કર્યું છે. આ ફિલ્મમાં તેની સાથે અક્ષય કુમાર, દિલજીત દોસાંજ તેમજ કિયારા અડવાણી પણ છે. આ ઉપરાંત કરીના ઈરફાન ખાનની ઓપોઝિટમાં ફિલ્મ ઈંગ્લિશ મીડિયમમાં જોવા મળશે. આ ફિલ્મ 2017માં રિલીઝ થયેલી ફિલ્મ હિંદી મીડિયમની સિક્વલ છે. ઈંગ્લિશ મીડિયમના ડાયરેક્ટર હોમી અડઝાનિયા હશે જ્યારે ફિલ્મ દિનેશ વિઝાન પ્રોડ્યૂસ કરશે.\nઆ સિવાય કરીના કપૂર કરણ જોહરની ફિલ્મ તખ્તમાં પણ જોવા મળશે. આ ફિલ્મમાં તેની સિવાય રણવીર સિંહ, આલિયા ભટ્ટ, વિકી કૌશલ, અનિલ કપૂર, ભૂમિ પેડનેકર અને જાહ્નવી કપૂર પણ લીડ રોલમાં હશે. ફિલ્મ આ વર્ષે જ રિલીઝ થશે.\nએન્ટિલિયામાં આકાશ-શ્લોકાનું સંગીત યોજાયું, શ્રેયા ઘોષાલે જમાવ્યો રંગ\n'સોન ચીડિયા'ના ડબ્ડ વર્ઝનને લઈને સુશાંત સિંહે કર્યો ખુલાસો, થિયેટરને રિપોર્ટ કરવા કહ્યું\nરોહિત શેટ્ટીની અક્ષય કુમાર સ્ટારર ફિલ્મ 'સૂર્યવંશી'નું પોસ્ટર જાહેર, ફિલ્મ ઈદ 2020માં રિલીઝ થશે\nUNમાં ભારતે PAKને પાડ્યું ઉઘાડું, બતાવી આતંકની અસલી તસવીર\nકેજરીવાલ : બેલટ પેપરથી કરાવવામાં આવે દિલ્હી કોર્પોરેશનની ચૂંટણી\nઈસ્લામાબાદ પ્રોટેસ્ટ: કાશ્મીરમાં હિંસા ભડકાવનાર પાકિસ્તાન જાતે સળગ્યું, 1 મોત\nઓલિમ્પિકમાં ભારતને મળ્યો બીજો મેડલ , સિંધુએ અપાવ્યો સિલ્વર મેડલ


ICC T20 રેન્કિંગ: કુલદીપ યાદવ બીજા નંબર પર પહોચ્યો, કોહલીને થયુ નુકસાન - Crick Love\nભારતીય બોલર કુલદીપ યાદવ ICC ટી-20 બોલરોની રેન્કિંગમાં બીજા સ્થાન પર પહોચી ગયો છે જ્યારે ભારત2પોઇન્ટના નુકસાન છતા ટીમ રેન્કિંગમાં પાકિસ્તાન બાદ બીજા નંબર પર છે. કુલદીપે ન્યૂઝીલેન્ડ વિરૂદ્ધ અંતિમ ટી-20માં 26 રન આપીને2વિકેટ ઝડપી હતી. ભારત તે મેચ ચાર રનથી હારી ગયુ હતું.અફઘાનિસ્તાનનો લેગ સ્પિનર રાશિદ ખાન નંબર વન પર છે.\nટોપ-10માં એક બોલર\nકુલદીપ યાદવનો સ્પિન જોડીદાર યુઝવેન્દ્ર ચહલ ન્યૂઝીલેન્ડ વિરૂદ્ધ કઇ ખાસ પ્રદર્શન કરી શક્યો નહતો. હવે તે છઠ્ઠા સ્થાને પડીને 17મા સ્થાને પહોચી ગયો છે જ્યારે ભૂવનેશ્વર કુમાર 18માં સ્થાને પહોચી ગયો છે. બેટ્સમેનના રેન્કિંગમાં ભારતીય વાઇસ કેપ્ટન રોહિત શર્મા ત્રણ પોઇન્ટ આગળ પહોચ્યો છે જ્યારે લોકેશ રાહુલને ત્રણ અંકનું નુકસાન થયુ છે.\nરોહિત શર્મા સાતમા નંબરે\nબેટ્સમેનોના રેન્કિંગમાં પાકિસ્તાનનો બાબર આઝમ ટોપ પર છે. રોહિત શર્મા સાતમા જ્યારે લોકેશ રાહુલ 10માં અને શિખર ધવન 11માં સ્થાન પર છે. ન્યૂઝીલેન્ડ વિરૂદ્ધ શ્રેણીમાંથી બહાર રહેલા વિરાટ કોહલીને ચાર અંકનું નુકસાન થયુ છે તે ઝિમ્બાબ્વેના હેમિલ્ટન મસાકજા સાથે સંયુક્ત રીતે 19માં સ્થાન પર છે. લેગ સ્પિનર કૃણાલ પંડ્યાને 39 અંકના ફાયદા સાથે કરિયરની સર્વશ્રેષ્ઠ 58મા રેન્કિંગ પર છે. ન્યૂઝીલેન્ડનો કેપ્ટન કેન વિલિયમસન એક અંક સાથે 12માં, રોસ ટેલર સાત અંકના ફાયદા સાથે 51માં અને ટીમ સેફર્ટ 87 અંકની લાંબી છલાંગ લગાવી 83માં સ્થાને પહોચી ગયો છે.\nRelated Items:Featured, ICC, ICC T20I Ranking, Kuldeep Yadav, Rohit Sharma\nરોહિત શર્મા પુત્રી સમાયરા સાથે મસ્તી કરતો જોવા મળ્યો, ક્યૂટ સ્માઇલે જીત્યા દિલ\n15મીએ ભારતીય ટીમની જાહેરાત, ઓસ્ટ્રેલિયા સામે2ટી-20,5 વન ડે રમશે


હવે માત્ર એક કલાકમાં પહોંચાશે સુરતથી શિરડી\nહવે માત્ર એક કલાકમાં પહોંચાશે સુરતથી શિરડી - Sandesh\nFebruary 7, 2018 | 2:46 pm IST\nરાજ્યના ઘણા મુસાફરો અવારવનાર પોતાના વ્યવસાય કે સાંઇબાબાનાં દર્શનાર્થે આસ્થા સ્થાન શિરડી જતા હોય છે. ખાસ કરીને સુરતથી મુસાફરો શિરડી પહોંચતા હોય છે, જેમને શિરડી પહોંચવામાં લગભગ6કલાક જેટલો સમય લાગે છે પરંતુ હવે આ મુસાફરો માટે એક આનંદનાં સમાચાર આવ્યા છે. જેના થકી સુરતથી શિરડીનાં પ્રવાસ દરમિયાન તેમનો સમય વધુ વેડફાસે નહી અને માત્ર એક જ કલાકમાં મુસાફરો સુરતથી શિરડી પહોંચી શક્શે.\nસુરત શહેરમાંથી હજારોની સંખ્યામાં લોકો શિરડી જાય છે તેમને એક નવી સુવિધા મળવા જઇ રહી છે. સુરતવાસીઓ મોટા ભાગે શિરડી જવા માટે ખાનગી વાહનો કે લક્ઝરી બસોનો ઉપયોગ કરે છે. જેમાં મુસાફરોને શિરડી પહોંચતા લગભગ6કલાકથી વધુનો સમય થાય છે પરંતુ હવે સુરતથી શિરડી સીધી ફ્લાઇટ શરૂ થવા જઇ રહી છે. જેથી માત્ર 1 કલાકમાં જ મુસાફરો શિરડી પહોંચી શકાશે.\nતમને જણાવી દઇએ કે, વેન્ચુરા એર કનેક્ટ સુરતથી શિરડી ફ્લાઇટ શરૂ કરવા માટેની ટ્રાયલ કરી રહ્યા છે. આવનારી 15 ફેબ્રુઆરીથી આ ફ્લાઇટ શરૂ કરવાના પ્રયાસ રહેશે તેમજ ટિકિટ દર પણ 3500 થી લઇ 5000 રૂપિયા સુધીનો રહેશે તેવી આશા સેવાઇ રહી છે.


(દિપ્તીબેન જાની દ્વારા) ન્‍યુજર્સીઃ યુ.એસ.માં દ્વારકાધિશ હવેલી, ૭૧૭, વોશિંગ્‍ટન રોડ, પાર્લિન ન્‍યુજર્સી મુકામે નવનિર્મિત નૂતન હવેલીનું નિર્માણ કરાશે. જેનું ભૂમિપૂજન ૧૯,૨૦ તથા ૨૧ ઓકટો. ૨૦૧૮ દરમિયાન થશે જે પૂજનય ગોસ્‍વામી ૧૦૮ શ્રી દ્વારકેશલાલજી મહારાજશ્રીની પાયન ઉપસ્‍થિતિમાં કરાશે.\nભક્‍તિનિધિ ઇન્‍કના ઉપક્રમે આયોજીત આ ત્રિદિવસિય ભૂમિપૂજન સમારોહમાં પધારવા સહુ વૈશ્નવોને આમંત્રિત કરાયા છે.\nઉજવણી અંતર્ગત ૧૯ ઓકટો. શુક્રવારના રોજ સાંજે ૬ કલાકે ડીનરનું આયોજન કરાયુ છે. બાદમાં ઇન્‍ડિયા ગૃપની મ્‍યુઝીક ઇવનીંગ યોજાશે.\n૨૦ ઓકટો. શનિવારે સવારે ૯-૩૦ કલાકે યજ્ઞ બાદ બપોરે ૧૨-૩૦ કલાકે લંચ થશે. બાદમાં બપોરે ૨ વાગ્‍યે કળશ યાત્રા નીકળશે. તથા ૨-૩૦ કલાકે ભૂમિપૂજન થશે. ૪-વાગ્‍યે રિફ્રેશમેન્‍ટ બાદ ૪-૩૦ કલાકે વચનામૃતનું આયોજન કરાયું છે. તથા ડીનર બાદ નૂતન હવેલી નિર્માણ અંગે રજુઆત કરાશે.\n૨૧ ઓકટો.રવિવારે સવારે ૯-૩૦ કલાકે મેડીકલ કેમ્‍પનું આયોજન કરાયું છે. તથા બપોરે ૧૨-૧૫ કલાકે મનોરથ બાદ ૧૨-૩૦ કલાકે મહાપ્રસાદનું આયોજન કરાયું છે.\nવિશેષ માહિતિ તથા મનોરથી બનવા માટે કોન્‍ટેક નં.૭૩૨-૨૫૪-૦૦૬૧ દ્વારા સંપર્ક સાધવા મંદિરની યાદીમાં જણાવાયું છે.


સુશાંત કેસમાં મુંબઈમાં આવનાર સીબીઆઈ ટીમને પહેલા પરવાનગી લેવી પડશેઃ બીએમસી | Nutan Samachar\nHome સિનેમા મનોરંજન સુશાંત કેસમાં મુંબઈમાં આવનાર સીબીઆઈ ટીમને પહેલા પરવાનગી લેવી પડશેઃ બીએમસી\nસુશાંત કેસમાં મુંબઈમાં આવનાર સીબીઆઈ ટીમને પહેલા પરવાનગી લેવી પડશેઃ બીએમસી\nકેન્દ્રીય તપાસ એજન્સી સીબીઆઈએ સુશાંત સિંહ રાજપૂત કેસમાં તપાસ હજુ તો શરૂ પણ કરી નથી ત્યાં તો મહારાષ્ટ્ર સરકારે સીબીઆઈના રસ્તા પર નવી અડચણો ઉભી કરી દીધી છે. મુંબઈના મેયરે કહ્યું કે જો સુશાંત કેસમાં સીબીઆઈએ પરમિશન વિના મુંબઇમાં પગ મૂક્યો તો ૧૪ દિવસ સુધી ક્વોરન્ટાઇન રાખશું. હવે મહારાષ્ટ્રની વિપક્ષી પાર્ટી આના પર ઠાકરે સરકારને ઘેરી રહી છે. બીએમસીએ ફટાફટ કોરોનાને લઈને એક માર્ગદર્શિકા બહાર પાડી છે. મુંબઈના મેયર કિશોરી પેડનેકરે જાહેરાત કરી છે કે સુશાંત સિંહ રાજપૂત કેસની તપાસ કરી રહેલ સીબીઆઈ અધિકારીઓએ મુંબઈ આવતા પહેલા બીએમસીની પરવાનગી લેવી પડશે. જો એ પરમિશન નહીં લે તો તેમને ૧૪ દિવસ માટે ક્વોરન્ટાઇન રાખવામાં આવશે.\nબીએમસીએ ૩ ઓગસ્ટે એસઓપીની જાહેરાત કરી છે. એસઓપીમાં કહેવામાં આવ્યું છે કે જો કોઈ સરકારી અધિકારી ફ્લાઇટ દ્વારા મુંબઇ આવે છે, તો તેણે ક્વોરન્ટાઇનમાંથી મુક્તિ મેળવવા માટે ૨ કાર્યકારી દિવસ પહેલા સંબંધિત વિભાગની એનઓસી લેવી પડશે. કેમ આવે છે? કામ કેટલું મહત્વનું છે અને શા માટે ક્વોરન્ટાઇનમાં છૂટ જોઈએ છે. આ બધી બાબતોની જાણ કરવી પડશે. આ માહિતી આપ્યા બાદ તેને એસઓપીનું પાલન કરવું પડશે. જો ન કર્યું તો અમે સરકારી અધિકારીને ક્વોરન્ટાઇન કરી દેશું.\nસુશાંત સિંહ રાજપૂત કેસની તપાસ માટે હાલમાં મુંબઇ આવેલા પટના એસપી વિનય તિવારીને બીએમસી દ્વારા નિયમો સમજાવીને અલગ ક્વોરન્ટાઇન રાખવામાં આવ્યા હતા. બીએમસીના આ નિર્ણય બાદ ભાજપના પ્રવક્તા નિખિલ આનંદે પ્રતિક્રિયા આપી હતી. નિખિલ આનંદે કહ્યું- ‘મુંબઈના મેયર હવે સીબીઆઈને અલગ રાખવાની ધમકી આપી રહ્યા છે. સ્પષ્ટ છે કે બીએમસી ઇરાદાપૂર્વક આઈપીએસ વિનય તિવારીને ક્વોરન્ટાઇન રાખ્યા હતા. આનંદે વધુમાં કહ્યું કે રિયા સાથે મળીને સંજય રાઉત સુશાંત સિંહની વિગતો લીક કરી રહ્યા છે. તે સુશાંતના પરિવાર સામે ફેક્ટલેસ બકવાસની વાત કરી રહ્યા છે. એવું લાગે છે કે અભિનેતાની શંકાસ્પદ મૃત્યુના તમામ રહસ્યો શિવસેનાને જ ખબર છે. કારણ કે સીબીઆઈની તપાસને કારણે શિવસેના સૌથી વધારે દુખી છે.\nPrevious articleસુશાંત કેસમાં રિયાની નવી પિટિશન, કહ્યું-મને પોલિટિકલ એજન્ડાનો શિકાર બનાવવામાં આવી છે\nNext articleસેન્સેક્સ ૩૮૧૮૨ ઉપર, નિફ્ટી ૬૧ પોઈન્ટ ઉછળીને ૧૧૨૭૪ના સ્તરે બંધ, રુપિયા ડોલર સામે ૩ પૈસા વધ્યો\nરાજ્યમાં ઠંડીનો ચમકારો… નલિયા ૪.૨ ડીગ્રી સાથે ઠંડુગાર\nસન્યા સાથે ડેટ કરવાની અફવાને લઇ ફાતિમા સના શેખ હસી પડી\nસેક્સી સ્ટાર સની લિયોન હજુ સૌથી લોકપ્રિય હસ્તી\nશિલ્પા-રાજ લોકડાઉનમાં ખુબ ખુશ


'તારક મહેતા'માં ક્યારેય નહીં આવે જૂની 'દયાભાભી' દિશા વાકાણી, હવે આ અભિનેત્રી બનશે નવી દયાબેન\nHome'તારક મહેતા'માં ક્યારેય નહીં આવે જૂની 'દયાભાભી' દિશા વાકાણી, હવે આ અભિનેત્રી બનશે નવી દયાબેન\nલાંબા સમયથી 'તારક મહેતા કા ઉલ્ટા ચશ્મા'માં 'દયાભાભી'ને ફરીથી લાવવાની ચર્ચા ચાલી રહી છે. જણાવી દઈએ કે અભિનેત્રી દિશા વાકાણી આ શોમાં દયાભાભીનું પાત્ર ભજવતી હતી. દિશાએ વર્ષ 2017માં શો છોડી દીધો હતો પરંતુ ત્યારથી શોમાં તેની વાપસીની સતત ચર્ચા થઈ રહી છે.\nછેલ્લા કેટલાક સમયથી દિશા વાકાણી શોમાં વાપસી કરશે તેવી જોરશોરથી ચર્ચા થઈ રહી છે. 'તારક મહેતા કા ઉલ્ટા ચશ્મા'ના તાજેતરના એપિસોડમાં પણ આ પ્રકારની ગરબડ જોવા મળી રહી છે. મેકર્સે દિશાને શોમાં દયાભાભીના રોલમાં પાછી લાવવાનો પૂરેપૂરો પ્રયાસ કર્યો છે જોકે મેકર્સનાં પ્રયાસો નિરર્થક જણાય છે.\n'તારક મહેતા કા ઉલ્ટા ચશ્મા'ના ચાહકો માટે ખરાબ સમાચાર આવી રહ્યા છે તે ખરાબ સમાચાર છે કે શોમાં દયાભાભી વાપસી કરશે પરંતુ દિશા વાકાણી આ રોલ નહીં ભજવે બલ્કે મેકર્સે દયાના રોલ માટે નવી અભિનેત્રી શોધી કાઢી છે. દિશાની શોમાં વાપસીની સતત ચર્ચા હતી, પરંતુ આ દરમિયાન દર્શકોને મોટો આંચકો મળવાની આશા છે.\nહવે એવું કહેવામાં આવી રહ્યું છે કે અભિનેત્રી રાખી વિઝન શોમાં દયાભાભીનું પાત્ર ભજવશે. રાખી વિઝન જાણીતી અભિનેત્રી છે. તમને જણાવી દઈએ કે રાખીએ 'દેખ ભાઈ દેખ', 'બનેગી અપની બાત', 'નાગિન 4' જેવા શોમાં પોતાની અભિનય કુશળતા ફેલાવી છે. તે જ સમયે તેણે 90ના દાયકાના સિટકોમ 'હમ પાંચ'માં સ્વીટી માથુરની ભૂમિકા ભજવીને ઘણી લોકપ્રિયતા મેળવી હતી.\nજણાવવામાં આવી રહ્યું છે કે રાખીના રૂપમાં મેકર્સની શોધ પૂરી થઈ ગઈ છે. થોડા દિવસો પહેલા શોના નિર્માતા અસિત કુમાર મોદીએ કહ્યું હતું કે નવી દયાભાભી માટે ઓડિશન ચાલી રહ્યા છે અને હવે લાગે છે કે દયાના રોલ માટે તેમણે રાખીને ફાઈનલ કરી છે. ટૂંક સમયમાં જ રાખી શોમાં દયાભાભીના રોલમાં જોવા મળી શકે છે.\nઅસિત કુમાર મોદીએ કહ્યું હતું કે દયા ભાભી આવશે. અમે ઈચ્છીએ છીએ કે દિશા વાકાણી શોમાં દયાબેન તરીકે પાછી આવે પરંતુ તે જ સમયે અમે આ પાત્ર માટે ઓડિશન આપી રહ્યા છીએ. દિશા પાછી આવે તો તે ખૂબ સારું રહેશે કારણ કે તે પરિવાર જેવી છે.\nશોમાં તેની વાપસી શક્ય જણાતી નથી તેથી અમે તેના સ્થાનની શોધ કરી રહ્યા છીએ. એક નિર્માતા તરીકે હું પણ ઈચ્છું છું કે દયાબેન પાછા આવે. અમારા પ્રયાસો ચાલુ છે. આવનારા થોડા મહિનામાં દયા ભાભી પણ જોવા મળશે અને બીજા ઘણા બધા જોવા મળશે.


અંધારી રાતનો ગરબો...! ભાગ–૨ : Chetan Thakrar\nમયંકને એક એક ક્ષણ હવે યુગો યુગો જેવી લાગી રહી હતી. તે સમય કરતા ઘણો વહેલો એક વર્ષ પહેલા નિશ્ચિત કરેલી જગ્યાએ આવી ગયો હતો. તળાવની બાજુના રસ્તાની સાઇડ પર બાઇક પાર્ક કરી તેની આંખો ચોતરફ કોઇને શોધી રહી હતી. વરસાદી વાતાવરણને કારણે વાતાવરણમાં ઘણી ઠંડક હતી. કોઇએ ન ધાર્યુ હોય તે રીતે આવેલો આ હવામાનનો પલ્ટો નવરાત્રીની મજા બગાડી રહ્યો હતો.. પણ મયંકની નવરાત્રી તો હવે કોઇને મળવાની તાલાવેલી પર વધુ કેંદ્રિત હતી.\n‘શું તે પણ મને મળવા મારા જેટલી જ ઉતાવળી હશે કે ફક્ત હું જ પાગલ છું ?’ મયંક પોતાના પ્રેમના પાગલપણાને સાવ ક્ષુલ્લક સમજી દિલને અનેકવાર મનાવવાની વ્યર્થ કોશિશ કરી ચૂક્યો હતો પણ દિશાર્થી માટે તેનું ધબકતું દિલ તેની બીજી કોઇપણ વાત સ્વીકારવા તૈયાર નહોતું. ‘તે જરુર આવશે’ એવો તેના દિલનો ધબકતો અવાજ તેને અનેકવાર સાંભળ્યો હતો.\nમયંક થોડીવાર માટે તળાવના કિનારે લટાર મારવા નીકળ્યો. અહીંથી યંગ કલ્ચર ગ્રુપ નવરાત્રી મહોત્સવ થોડે જ દૂર હતો એટલે તેની સાઉન્ડ સિસ્ટમનો ચારે તરફ ફેલાઇ રહેલો અવાજ પણ સંભળાઇ રહ્યો હતો. રાત્રીના બરાબર નવ કલાકે આરતી શરૂ થશે અને સમયસર ગરબા પણ પૂર્ણ કરવાના તે આગ્રહી હતા.\nકિનારે પહોંચતા જ પાણીથી છલોછલ ભરાઇ ગયેલા તળાવ ઉપરથી આવતી ઠંડી લહેર મયંકના શરીર પરથી પસાર થતાં જ તેના અંગેઅંગમાથી કંપારી છૂટી ગઇ. આજે પહેલું નવરાત્ર હતુ એટલે શોર્ટ ટ્રેડીશનલ ઝભ્ભો અને પાયજામો પહેરીને તે આવ્યો હતો. રેશમી પાતળુ કાપડ અને ખુલ્લા શરીરને કારણે તે વધુ ઠંડીનો અહેસાસ અનુભવી રહ્યો હતો. જો કે ખુશનુમા વાતાવરણ અને પ્રેયસીની મુલાકાત પૂર્વેની આ ક્ષણ તેને વધુ આહલાદક લાગી રહી હતી.\nચારે તરફ તેની ફરતી નજર તળાવના મુખ્ય દ્વાર પર જ લખાયેલી તક્તી પર થોડીવાર માટે સ્થિર થઇ. તે બોર્ડ પર આ જુના ‘હરણી તળાવ’નું નવું નામ કરણ થઇ ગયું હતુ. શહેરના ચુંટાયેલા નેતા આદિત્યરાયના પુત્ર ભાસ્કરના નામથી આ તળાવનું નામ ‘ભાસ્કર તળાવ’ કરી દીધુ હતુ. જો કે શહેરના લોકોને આ સહેજેય ગમ્યું નહોતુ. છાપામાં કચવાટ તો છપાયો હતો પણ સત્તા આગળ શાણપણ નકામું હતુ.\nહરણી તળાવ સાથે એક પૌરાણિક કથા જોડાયેલી હતી. આ શહેર એક પૌરાણિક નગર હતું. પ્રાચીન સમયમાં આ નગરથી પશ્ચિમ તરફ ઘનઘોર જંગલ હતુ અને તે જંગલના પશુઓને પાણી પીવા માટે મહારાજા રત્નાકરરાયે ઘણા વર્ષો પહેલા આ તળાવ ખોદાવ્યું હતુ. આ તળાવ પર હરણના ટોળે ટોળાં પાણી પીવા આવતા એટલે તેનું નામ હરણી તળાવ પડ્યું હતું.\nતળાવની પૂર્વ તરફ રાજાનો ભવ્ય મહેલ હતો. જો કે તે મહેલ અત્યારે ખંડેર હાલતમાં હતો. મયંકની નજર તે ખંડેર તરફ જ હતી. આજે ભલે તે ખંડેર લાગતો પણ ભૂતકાળમાં તેની ભવ્યતા અનેકગણી હશે તે તેની તોતીંગ દિવાલો અને ઝીણી કોતરણીવાળા ઝરુખા દર્શાવી રહ્યા હતા.\nતળાવના મુખ્ય ગેટની સહેજ અંદર તળાવ તરફ એક હરણી અને તેના બે બચ્ચાનું સ્ટેચ્યુ બનાવેલું હતુ. તે સ્ટેચ્યુ પણ એક ઐતિહાસિક ઘટનાની સાક્ષી પુરતું હતુ. તે હરણી તેના બચ્ચા સાથે પાણી પી રહી હતી ત્યાં જ પૂર્વ દિશાના મહેલના ઝરુખેથી આવેલું એક સનસનતુ તીર તે હરણીની આરપાર નીકળી જાય છે અને તેનું એક બચ્ચુ આમ અચાનક પોતાની માતાને લાગેલા જીવલેણ તીર તરફ મોતનું સાક્ષી બની ખૂબ નિર્લેપ ભાવે જોઇ રહ્યું હતુ જ્યારે તેનું બીજુ બચ્ચુ મહેલની દિશામાં કાતિલ નજરે તાકી રહ્યુ હતુ. તે સ્ટેચ્યુની કારીગરી પણ ચોક્ક્સ એંગલ અને અદભૂત હાવભાવ સાથે બનાવેલ હતુ.\nરાજા રત્નાકરરાયની પછીની પેઢીના રાજા સિંધુરાયમાં તેના પૂર્વજોમાં રહેલો સેવાનો એકેય છાંટો નહોતો. તે સિંધુરાય સાંજે તેના મહેલના ઝરુખેથી પાણી પીવા આવેલા નિર્દોષ હરણોનો શિકાર કરતો હતો. છેક પૂર્વથી તેને છોડેલુ તીર તળાવના પશ્ચિમ છેડે પાણી પીતા એક હરણાંનો શિકાર અચૂક કરી લેતુ. સિંધુરાય બળવાન, ક્રુર અને શોખીન શાસક હતો. તે ફક્ત સામે કાંઠે પાણી પીતી હરણીના જ નહી પણ તળાવને કાંઠે પાણી ભરવા આવેલી સ્વરુપવાન હરણીઓના પણ શિકાર કરી લેતો…! અને આ મહેલમાં આવી કેટલીયે હરણીઓ તેની હવસનો શિકાર બની હતી.\nઆ ખંડેર મહેલની ચાર દિવાલોની અંદર આવી અનેક હરણીઓના રુદનો શાંત કરી દેવામાં આવ્યા હતા. જો કે એવું પણ કહેવાતું કે બે બચ્ચાવાળી હરણીના શિકાર પછી આ તળાવ કાંઠે ફરી એકેય હરણ પાણી પીવા નહોતુ આવ્યું. આ ઘટના પછી તો સાત પેઢીઓ નીકળી ગઇ. રાજા અને રજવાડાઓ ખલ્લાસ થઇ ગયા, પણ કેટલીક લોકવાયકાઓ અને લોકકથાઓ હજુ પણ લોકોના મનમાંથી ભૂંસાઇ નહોતી.\nમયંકે તેની નજર તે સ્ટેચ્યુ પરથી હટાવી આજુબાજુ આવતા જતા લોકો તરફ ફેરવી. પહેલા આ તળાવ તરફ ફરકવાય કોઇ આવતુ નહોતુ પણ ગયા વર્ષથી જ આ તળાવની રોનક વધારતા આ બાજુ રહેણાંક અને કોમર્શિયલ બિલ્ડિંગો બનવા લાગી હતી.\n‘શું દિશાર્થીને યાદ તો હશે’ને કે તેને એકવર્ષ પહેલા કોઇને વચન આપ્યું હતુ ? શું તે તેને આપેલુ વચન પાળશે ? તું આવતી નવરાત્રીએ મારી સાથે ફરી ગરબે રમવા આવીશ’ને…? હું તારી રાહ જોઇશ..!! તેના શબ્દો અત્યારે પણ મયંકને સંભળાઇ રહ્યા હતા.\nતેને એ પણ કહ્યું હતુ કે કોઇ સંજોગોવશાત ન પણ આવી શકી તો સુખદ સ્પપ્ન સમજી તુ ભૂલી જજે. પણ મયંક આખાય વર્ષમાં એક પલ માટે પણ તેને ભૂલ્યો નહોતો. વર્ષ દરમ્યાન ઘણીવાર તે યંગ કલ્ચર પાર્ટી પ્લોટના રસ્તે કોઇપણ કામ વિના ચક્કર મારી આવતો હતો. તે જુના તળાવના કાંઠે પણ ઘણીવાર બેસીને આવતા જતાને નીરખી લેતો, કદાચ, દિશાર્થી સાથે મુલાકાત થઇ પણ જાય…! પણ, દિશાર્થી તો ખરેખર સાવ અદ્રશ્ય જ થઇ ગઇ હતી. મયંકે દિશાર્થી સાથે સેલ્ફી લેવાની પણ કોશિશ કરી હતી અને તેને ત્યારે જ નવી શરત ઉમેરી હતી કે મયંકે તેની સેલ્ફી કે કોઇ તસ્વીર પણ ન લેવી..!\nમયંક ઘણીવાર તેને ભૂલી જવી જોઇએ તેમ વિચારતો હતો પણ તે ભૂલવાની દરેક કોશિષ નિષ્ફળ રહી હતી અને વધુ ઉત્કટતાથી તેને ચાહવા લાગ્યો હતો. આ વર્ષે તો તેને જાન્વી અને તેના ફ્રેન્ડ સર્કલને પણ તેમની સાથે નવરાત્રી નહી કરે તેવું સ્પષ્ટ કહી દેતા તેમને આંચકો લાગ્યો હતો. વરસાદના કારણે શહેરના ઘણાખરા પાર્ટી પ્લોટમાં ગરબાનું આયોજન મોકૂફ રાખ્યું હતું. જો કે યંગ કલ્ચર ગ્રુપે તો વોટર પ્રુફ ડોમ બનાવી આ તક ઝડપી લીધી અને તેથી તેની ડિમાન્ડ એટલી બધી વધી ગઇ કે તેના પાસ પણ મળવા મુશ્કેલ થઇ ગયા હતા. જો કે મયંકે તો અગાઉથી જ તેના બે પાસ બુક કરી લીધા હતા.\nએવામાં બહાર થોડો કોલાહલ સંભળાતા જ મયંક રોડ તરફ ઝડપથી ચાલ્યો. થોડે દૂર એક પોલિસવાન દરેક વાહનચાલકોને ઉભા રાખી હેલ્મેટ, લાયસન્સ વગેરેની તપાસ કરી રહી હતી. મયંકે જોયુ તો તેનું બાઇક નો પાર્કિંગ ઝોનમાં પાર્ક કરેલું હતુ એટલે તે ઝડપથી દોડ્યો પણ તે પહોંચે તે પહેલા જ એક પોલિસ તેની પહેલા તે બાઇક પાસે પહોંચી ગયો હતો.\nમયંક કાંઇપણ બોલે તે પહેલા તે પોલિસે ચલણબુક ખોલીને નામ લખાવવા કહ્યું. મયંક ‘સાહેબ… સાહેબ…!’ની આજીજી કરવા લાગ્યો પણ આખરે તેને રોંગ પાર્કિંગનો દંડ ભરવો જ પડ્યો. તે પોલિસે તેનું નામ સરનામું લખી ચલણ આપતા કહ્યું, ‘લાયસન્સ અને હેલ્મેટનું પણ ભેગું ચલણ ફાડીશ તો તારુ પાકીટ ખાલી થઇ જશે એટલે આટલો દંડ ભરી ભાગ અહીંથી…!’\nમયંક પાસે કોઇ રસ્તો નહોતો, રકઝક અને દંડ ભરે ત્યાં સુધીમાં તો યંગ કલ્ચર પાર્ટી પ્લોટની આરતી પૂરી થઇ ગઇ હતી અને બોલો અંબે માત કી જય…! નો એક ગગનભેદી અવાજ સંભળાયો. ગરબા હવે શરુ થશે… પણ દિશાર્થી હજુ સુધી આવી નહોતી.\nમયંક ત્યાંથી થોડે દૂર પોલિસની નજર બચાવીને એક ખૂણાના અંધારાની આડશ લઇને તેની રાહ જોવા લાગ્યો. તે અંધકારમાં હતો પણ રોડ પરની લાઇટથી તે ત્યાંની બધી જ અવરજવર નિહાળી શકે તેમ હતો.\nઅને ત્યાં જ….. મયંકને પાછળના અંધારામાંથી અચાનક જ રુમઝુમ રણકતા પાયલનો અવાજ તેની તરફ આવી રહ્યો હોય તેમ અહેસાસ થયો. મયંકે તે અવાજની દિશામાંથી આવતા ચહેરાને જોવા આંખો ઝીણી કરી… અને ધીરે ધીરે આછા અજવાળે એક દેહાકૃતિ દેખાઇ.. શું તે એ જ હશે? જેની તે એક વર્ષથી આતુરતાથી રાહ જોઇ રહ્યો હતો…!\nતેની દેહાકૃતિ જોતા જ મયંકનું દિલ એક ક્ષણવાર માટે ધડકવાનું ચુકી ગયું…!! તે જડવત બની ગયો હતો.. જે ક્ષણની તે એકવર્ષથી આતુરતાથી રાહ જોઇ રહ્યો હતો તે ક્ષણ તેની નજર સામે ધીરે ધીરે પ્રગટ થઇ રહી હતી…!\nયંગ કલ્ચર ગ્રુપની રીધમ શરુ થઇ ગઇ હતી. તેના ઢોલની પહેલી દાંડી પડી અને ઢોલનો રણકાર ચોરતફ ફેલાવવા લાગ્યો… તે ઢોલના તાલે જ તે દિશામાંથી અવાજ આવ્યો, ‘ મેં કહ્યું હતુ’ને મયંક કે સમયને જતા ક્યાં વાર લાગે છે…? ઢોલ ઢબૂકશે એટલે હું આવીશ અને ફરી આવતી નવરાત્રી આપણે સાથે ગરબે રમીશુ.’\nમયંક તેનો શબ્દ રણકાર સાંભળી બાઇક પરથી ઉછળી પડ્યો અને તે પડછાયા તરફ દોડ્યો….!\nઅંધારી રાતનો ગરબો..! ભાગ–૧ અંધારી રાતનો ગરબો…! ભાગ–૩


મુકેશ અંબાણી ના બાળકો ની બાળપણ ની તસવીરો જોઈ ને રહી જશો ચકિત. જુઓ બાળપણ ની ખાસ તસવીરો. - ગુજરાત નો આવાજ\nમુકેશ અંબાણી ના બાળકો ની બાળપણ ની તસવીરો જોઈ ને રહી જશો ચકિત. જુઓ બાળપણ ની ખાસ તસવીરો.\n11 May 2022 Utkarsh123\t0 Comments\nમુકેશ અંબાણી. મુકેશ અંબાણી એશિયા ના ધનાઢ્ય વ્યક્તિઓમાંના એક અને રિલાયન્સ ઇન્ડસ્ટ્રી ના મલિક તે સોશિયલ મીડિયા કે ન્યુઝ માં વારંવાર ચર્ચા માં હોય જ છે. મુકેશ અંબાણી ના પરિવાર ની વાત કરી એ તો તેનું પરિવાર લક્સરીયસ રીતે પોતાનું જીવન વિતાવી રહી છે. વિશ્વ ની કોઈ પણ વસ્તુઓ ખરીદી પોતાના શોખ પુરા કરવા તે તેનો ડાબા હાથ નો ખેલ છે.\nમુકેશ અંબાણી ના પિતા ધીરુભાઈ અંબાણી પણ મોટા બિઝનેસમેન હતા. મુકેશ અંબાણી અને નીતા અંબાણી ના લગ્ન વર્ષ 1985 માં થયા હતા. લગ્ન બાદ ઘણા વર્ષો સુધી નીતા અંબાણી ને પુત્રો ન હતા બાદ માં તેને આય-વી-એફ ની મદદ થી બાળકો ને જન્મ આપ્યો હતો. મુકેશ અને નીતાને આકાશ, ઈશા અને અનંત અંબાણી નામના ત્રણ બાળકો છે. ઈશા અને આકાશ IVFની મદદથી જન્મેલા જોડિયા ભાઈ-બહેન છે. આકાશ અને ઈશા પરિણીત છે, પરંતુ તેમનો નાનો પુત્ર અનંત હજુ સ્નાતક છે.\nનાના પુત્ર અનંત અંબાણી ના પણ લગ્ન હવે થોડા વર્ષ માં થવાના છે. હવે તો મુકેશ અંબાણી ના પુત્ર આકાશ અબાણી ના ઘરે પણ પુત્ર છે. તેના પૌત્ર સાથે ની ઘણી બધી તસવીરો વાયરલ થતી જોવા મળે છે. તાજેતર માં સોશિયલ મીડિયા માં પણ ઘણા ફોટા વાયરલ થઇ રહ્યા છે જેમાં મુકેશ અંબાણી અને નીતા અંબાણી ના ત્રણેય પુત્રો ના નાનપણ ના ફોટા જોઈ શકાય છે.\nતેના ત્રણેય પુત્રો ના નાનપણ ના ફોટા જોઈ ને ચોકી જવાય છે નકકી ઝરવું મુશ્કિલ થઇ પડે છે કે કયો ફોટો કોનો છે. ફોટા માં નાનપણ ના દાદા ધીરુભાઈ અંબાણી ના ફોટા પણ છે જેમાં ત્રણેય બાળકો દાદા ધીરુભાઈ અંબાણી સાથે પાછળ ઉભેલા જોઈ શકાય છે. અંબાણી પરિવાર ના પુત્રો ના નાનપણ ના ફોટા તેના ફેન્સ ને ખુબ જ પસંદ આવી રહ્યા છે. જુઓ ખાસ તસવીરો.\n← લગ્ન ના માત્ર 20 દિવસ માં જ નવોઢા એ સાસરિયામાં જીવન ટૂંકાવ્યું. કારણ હજુ અકબંધ.\nભાવનગર ના ”યુવરાજ” ની પાઘડી ની માથે ચકલી બેસતા થઇ દિવ્યાનુભૂતિ, જાણો શું છે ચકલી નો ઇતિહાસ? જુઓ ખાસ વિડીયો. →


BJP | BJP Gujarat અઢળક લોકહિત, જનહિતના કાર્યો, યોજનાઓ, નિર્ણયો કરનારી ભારતીય જનતા પાર્ટીની સરકાર ક્યારેય કોઈ કામ કર્યાનો યશ લેતી નથી, ક્યારેય કોઈ બાબતનો યશ ઉઘરાવતી નથી. કોંગ્રેસ સરકાર પાંચીયું આપતી અને 50 રૂપિયાનો જશ લેતી, ભાજપ 50 રૂપિયાનું આપીને પાંચિયાનો ય જશ લેતી નથી. આ ભાજપ સરકાર ખેડૂતો માટે કામ કરતી સરકાર છે. ખેતી માટેના લાભો છેક અંતિમ ખેડૂત સુધી પહોંચે તે માટે એગ્રિકલ્ચર ધિરાણ ઉપર 14% વ્યાજને ભારતીય જનતા પાર્ટીની સરકારે ઘટાડીને 1% કરી દીધું. 1000 કરોડનું ધિરાણ અને 13% વ્યાજ આપનારી આ ભાજપ સરકાર ખોટા વાયદાઓ કરવામાં માનતી નથી, આ સરકાર બોલેલું પાળતી અને સતત પ્રજાહિત માટે કાર્યરત સરકાર છે.\nઅઢળક લોકહિત, જનહિતના કાર્યો, યોજનાઓ, નિર્ણયો કરનારી ભારતીય જનતા પાર્ટીની સરકાર ક્યારેય કોઈ કામ કર્યાનો યશ લેતી નથી, ક્યારેય કોઈ બાબતનો યશ ઉઘરાવતી નથી. કોંગ્રેસ સરકાર પાંચીયું આપતી અને 50 રૂપિયાનો જશ લેતી, ભાજપ 50 રૂપિયાનું આપીને પાંચિયાનો ય જશ લેતી નથી. આ ભાજપ સરકાર ખેડૂતો માટે કામ કરતી સરકાર છે. ખેતી માટેના લાભો છેક અંતિમ ખેડૂત સુધી પહોંચે તે માટે એગ્રિકલ્ચર ધિરાણ ઉપર 14% વ્યાજને ભારતીય જનતા પાર્ટીની સરકારે ઘટાડીને 1% કરી દીધું. 1000 કરોડનું ધિરાણ અને 13% વ્યાજ આપનારી આ ભાજપ સરકાર ખોટા વાયદાઓ કરવામાં માનતી નથી, આ સરકાર બોલેલું પાળતી અને સતત પ્રજાહિત માટે કાર્યરત સરકાર છે.


શેરડીના ખેડૂતોને મળશે 18 કરોડની રકમ - ChiniMandi\nHome Gujarati Indian Sugar News Gujarati શેરડીના ખેડૂતોને મળશે 18 કરોડની રકમ\nશેરડીના ખેડૂતોને મળશે 18 કરોડની રકમ\nકિસાન સહકારી શુગર મીલ શેખુપુર દ્વારા ખેડૂતોને પેન્ડિંગ પેમેન્ટ કરવાનું શરૂ કરાયું છે. મિલ દ્વારા ચૂકવણી માટે શેરડી સમિતિને 18 કરોડ અપાયા છે. જીએમએ કહ્યું છે કે બાકી રકમ શેરડીના ખેડુતોના ખાતામાં ટ્રાન્સફર કરવામાં આવશે.\nખેડૂત સહકારી ખાંડ મીલ શેખુપુર ગટર સીઝન 2020-21ના બાકી શેરડીના 28,33.44 લાખના સ્ટોક બાકીના સંબંધમાં સરકાર તરફથી મળેલ નાણાકીય સહાય રૂપે 18 કરોડ મળ્યા છે. મિલ દ્વારા આ રકમ સમિતિને મોકલવામાં આવી છે. કિસાન સહકારી સુગર મિલ શેખુપુરના આચાર્ય મેનેજર આર.કે.રસ્તોગીએ જણાવ્યું હતું કે મિલ દ્વારા મળેલ રકમ સમિતિને આપી દેવામાં આવી છે, અહીંથી શેરડીના ખેડુતોના બાકીદારોની ચુકવણી કરવામાં આવશે. મિલ કમિટી દ્વારા 2020-21 ના સત્ર માટે લગભગ 77 ટકા શેરડીનો ભાવ ચૂકવવામાં આવ્યો છે.


Gujarati News » Career » AIC Recruitment 2021: Opportunity to getajob in an agriculture insurance company, how to apply\nAIC Recruitment 2021: એગ્રીકલ્ચર ઇન્સ્યોરન્સ કંપનીમાં નોકરી મેળવવાની તક, આ રીતે કરો અરજી\nAIC Recruitment 2021: વીમા કંપનીમાં સરકારી નોકરી શોધી રહેલા યુવાનો માટે ખૂબ જ સારી તક સામે આવી છે.\nPublish Date - 8:15 pm, Wed, 24 November 21 Edited By: Jayraj Vala Follow us -\nAIC Recruitment 2021: વીમા કંપનીમાં સરકારી નોકરી શોધી રહેલા યુવાનો માટે ખૂબ જ સારી તક સામે આવી છે. એગ્રીકલ્ચર ઇન્સ્યોરન્સ કંપની ઓફ ઇન્ડિયા લિમિટેડે મેનેજમેન્ટ ટ્રેઇની અને હિન્દી ઓફિસરની જગ્યા પર ભરતી માટે જાહેરનામું બહાર પાડ્યું છે. જાહેર કરાયેલ નોટિફિકેશન મુજબ કુલ 31 જગ્યાઓ પર ભરતી કરવામાં આવશે.\nમેનેજમેન્ટ ટ્રેઇની અને હિન્દી ઓફિસરની પોસ્ટ માટે બહાર પાડવામાં આવેલી આ જગ્યા માટે ઓનલાઈન અરજી કરવા માટે, ઉમેદવારોએ અધિકૃત વેબસાઇટ aicofindia.com ની મુલાકાત લેવી પડશે. આ જગ્યાઓ માટે અરજી કરવા માટે ઉમેદવારોને 13 ડિસેમ્બર, 2021 સુધીનો સમય આપવામાં આવ્યો છે.\nજ્યારે ફી જમા કરવાની છેલ્લી તારીખ પણ એ જ રાખવામાં આવી છે. તમને જણાવી દઈએ કે આ પદો માટેની પરીક્ષા જાન્યુઆરી મહિનામાં લેવામાં આવશે. આવી સ્થિતિમાં જે ઉમેદવારો આ પોસ્ટ્સ માટે અરજી કરવા માંગે છે તેઓએ સત્તાવાર વેબસાઇટ પર ઉપલબ્ધ સૂચનાને સારી રીતે તપાસવી જોઈએ.\nએગ્રીકલ્ચર ઇન્સ્યોરન્સ કંપની લિમિટેડ ઓફ ઇન્ડિયા દ્વારા બહાર પાડવામાં આવેલી આ ખાલી જગ્યા દ્વારા કુલ 31 જગ્યાઓની ભરતી કરવામાં આવશે. જેમાં મેનેજમેન્ટ ટ્રેઇની પદ માટે 30 જગ્યાઓ અને એક પોસ્ટ હિન્દી ઓફિસર માટે રાખવામાં આવી છે. આમાં અરજી પ્રક્રિયા ઓનલાઈન મોડમાં હાથ ધરવામાં આવી છે. જાહેર કરાયેલા નોટિફિકેશન હેઠળ મેનેજમેન્ટ ટ્રેઈનીની 30 જગ્યાઓમાંથી જનરલ કેટેગરીના ઉમેદવારો માટે 14 બેઠકો રાખવામાં આવી છે. OBC માટે 8 બેઠકો, EWS વર્ગ માટે2બેઠકો, SC ઉમેદવારો માટે5બેઠકો અને ST માટે2બેઠકો હશે.\nઅરજી કરવા માટે પહેલા સત્તાવાર વેબસાઇટ aicofindia.com પર જાઓ.\nવેબસાઈટના હોમ પેજ પર INVITING APPLICATION FOR THE POST OF MANAGEMENT TRAINEES & DIRECT RECRUIT HINDI OFFICER (SCALE I) પર ક્લિક કરો.\nહવે Online Application Link પર જાઓ.\nહવે પ્રાપ્ત નોંધણી નંબરની મદદથી તમે અરજી ફોર્મ ભરી શકો છો.\nમેનેજમેન્ટ ટ્રેઇની પદ માટે અરજી કરનારા ઉમેદવારો પાસે કોઈપણ માન્ય યુનિવર્સિટીમાંથી B.Sc એગ્રીકલ્ચર, B.Tech અથવા M.Tech એગ્રીકલ્ચરની ડિગ્રી હોવી જોઈએ. ફક્ત તે જ ઉમેદવારો અરજી કરી શકે છે, જેઓ 60% માર્ક્સ સાથે પાસ થયા હોય. હિન્દી અધિકારીના પદ માટે અરજી કરવા માટે, ઉમેદવારો પાસે કોઈપણ માન્ય યુનિવર્સિટીમાંથી હિન્દી વિષય સાથે માસ્ટર ડિગ્રી હોવી જોઈએ. આમાં પણ 60% ધરાવતા ઉમેદવારો અરજી કરવા પાત્ર છે.\nઆ પણ વાંચો: UPSC Success Story: એન્જિનિયરિંગ પછી અનુપમાએ શરૂ કરી UPSCની તૈયારી, બીજા પ્રયાસમાં બની IAS ઓફિસર\nઆ પણ વાંચો: BOB Recruitment 2021: બેંકમાં નોકરી માટે મળી રહી છે તક, જાણો વેકેન્સીની સંપૂર્ણ માહિતી\nUPSC Recruitment 2021: આસિસ્ટન્ટ પ્રોફેસર સહિત અનેક જગ્યાઓ માટે ભરતી થઈ જાહેર, આ રીતે કરો અરજી


"A" અક્ષર થી ચાલુ થતા નામ વાર લોકોમાં હોય છે આ ખાસિયતો - છેલ્લી વાત બધાને ગમશે.... - Gujarati News & Stories\nતેના માટે દરેક માનવીનું નામ ખૂબ જ મહત્વપૂર્ણ માનવામાં આવે છે. નામ એ એક એવો શબ્દ છે જે માણસને ઓળખે છે. લોકો મનુષ્યને આખી જિંદગી નામથી ઓળખે છે. આજના સમયમાં, એવું જોવામાં આવ્યું છે કે મોટાભાગના માતાપિતા તેની ઈચ્છા અને પસંદ પ્રમાણે બાળકનું નામ રાખી દે છે, પરંતુ વૈદિક જ્યોતિષ મુજબ આ પદ્ધતિ એકદમ યોગ્ય માનવામાં આવતી નથી. આનું મુખ્ય કારણ એ છે કે તમારું નામ તમારા વ્યક્તિત્વની ઝલક છે, તેથી તે યોગ્ય માર્ગ પસંદ કરીને તે કરવું ખૂબ જ મહત્વપૂર્ણ છે.\nજ્યોતિષ શાસ્ત્ર મુજબ, દરેક માણસના નામનો પહેલો અક્ષર તેના જીવન સાથે જોડાયેલી ઘણી વાતો જણાવે છે. નામનો પહેલો અક્ષર વ્યક્તિના વ્યક્તિત્વ, તેમનો સ્વભાવ અને બીજી ઘણી બાબતોનું વર્ણન કરે છે. આજે, આ લેખ દ્વારા, અમે એવા લોકો વિશે માહિતી આપવા જઈ રહ્યા છીએ જેમના નામ અંગ્રેજીમાં પ્રથમ અક્ષર “A” થી શરૂ થાય છે, આ લેખમાં જાણીશું કે A અક્ષર થી શરુ થતા નામ વાળા લોકોનો સ્વભાવ અને વ્યક્તિત્વ કેવું હોય છે તો ચાલો જાણીએ…\n“A” અક્ષર વાળા લોકો હોય છે મહેનતુ અને ધૈર્યવાન :\nજો તમારું નામ અંગ્રેજીમાં “એ” થી ચાલુ થાય છે તો પછી વિશેષ તમારામાંની વાત એ છે કે તમે માનસિક રીતે ખૂબ જ મજબૂત છો. તમે સંપૂર્ણ સાથે નિયંત્રણમાં રહેવાનું પસંદ કરો છો. “એ” અક્ષરવાળા લોકો કોઈપણ પ્રકારની પરિસ્થિતિ સાથે કેવી રીતે વ્યવહાર કરવો તે ખુબ જ સારી રીતે જાણે છે. આ સિવાય, “એ” નામથી શરૂ થતા લોકો ખૂબ જ મહેનતુ અને ધૈર્યવાન માનવામાં માનવામાં આવે છે. આ નામના લોકો પોતાનો ગુસ્સો એટલી સરળતાથી ગુમાવતા નથી.\nલીડરશીપ ક્વોલિટી :\nજો તમારું નામ અંગ્રેજીમાં “એ” અક્ષરથી શરૂ થાય છે, તો તમારી પાસે નેતૃત્વની ગુણવત્તા છે. તમે સારી રીતે જીવી શકો છો. આ પત્રથી શરૂ થતા નામવાળા લોકો નિયમોનું પાલન કરવાનું પસંદ કરે છે. આ લોકો ખૂબ હોશિયાર હોય છે અને બુદ્ધિના બળ પર, તેઓ ખૂબ જ ઝડપથી સફળતા પ્રાપ્ત કરે છે. જેનું નામ “એ” અક્ષરથી શરૂ થાય છે તે પણ ખૂબ મહત્વકાંક્ષી માનવામાં આવ્યાં છે. આ લોકો ઇચ્છે છે કે અન્ય લોકો પણ તેમનું પાલન કરે અને આ લોકો પણ તેમની પસંદગી પ્રમાણે કામ કરવાનું પસંદ કરે. આ લોકો મનમાં માલિક હોય છે. પરંતુ હંમેશા સારા કામમાં જ ધ્યાન આપે છે અને આગળ વધવામાં માને છે.\nસાહસી અને એડવેન્ચર હોય છે પસંદ :\nજે લોકોનું નામ અંગ્રેજીમાં “એ” અક્ષરથી શરૂ થાય છે, તેઓ ખૂબ હિંમતવાન માનવામાં આવે છે. તેઓ ખૂબ જ હિંમત સાથે દરેક પરિસ્થિતિનો સામનો કરે છે. આ લોકોને સાહસ પણ ગમે છે. “એ” નામના લોકોમાં ભારે વિશ્વાસ છે. તમે અનુભવી શકો છો કે આ લોકોની અંદર ઘણો વિશ્વાસ છે. જો આપણે “એ” નામથી શરૂ થતા લોકોની કારકિર્દીની વાત કરીએ, તો આ લોકો ઉદ્યોગપતિ અથવા ઉદ્યોગસાહસિક હોઈ શકે છે અથવા શિક્ષક બની શકે છે. ધંધામાં નાના મોટા સાહસ કરીને સફળતા મેળવે છે.


સ્મરણની શેરીમાંથી-૧૪ | શબ્દોને પાલવડે\nન્યૂયોર્ક જેવા શહેરની કાતિલ ઠંડીમાં પાર્ક એવન્યુ પરના બિઝનેસ વિસ્તારમાં ચાલતાં ચાલતાં “બેંક ઓફ બરોડા’નું પાટિયું વાંચતા જ મોં મલકી ઊઠ્યું. મનમાં થયું કે જરી બે ચાર ભારતીયોને જોઉં, વાત કરું તો સારું લાગે. આમ તો ‘૮૦ની સાલ સુધીમાં ઘણાં ભારતીયો અહીં આવી ચૂકયાં હતાં અને કદીક રસ્તે જોવા મળતા પણ હતાં છતાં આજના જેટલાં તો નહિ જ! બેંકનું બારણું ખોલી અંદર ગઈ. ‘Jobs availability છે કે કેમ તે પૂછવા માટે સીધી મેનેજરને જ મળી. મને ખબર ન હતી કે મનની આ આખી યે પ્રક્રિયા જીંદગીની એક મહત્વની તક હતી!\nમારા આશ્ચર્ય વચ્ચે એ દક્ષિણ ભારતીય મેનેજરે બેસાડી, અભ્યાસ,અનુભવ વગેરે વિશે ઈન્ટરવ્યુ જેવી પૂછપરછ કરી. એટલું જ નહિ, પોતે સંસ્કૃતના રસિયા હોવાથી અને હું સંસ્કૃતમાં સ્નાતક હોવાથી, એક શ્લોકનો અનુવાદ પણ પૂછ્યો. “આકાશં પતિતં તોયં યથા ગચ્છતિ સાગરમ”..આ તો મારો માનીતો શ્લોક હોવાથી મેં તો વિગતે જવાબ આપ્યો. એ વિશે વધુ ઊંડાણમાં ચર્ચાઓ કરતા કરતા તેમણે વચ્ચે વચ્ચે, સિફતપૂર્વક મારા એકાઉન્ટસના અનુભવો વગેરે અંગે પણ ખાતરી કરી લીધી. મને ખબર પણ ન પડી એ રીતે સાચે જ મારો ઈન્ટરવ્યુ લેવાઈ ગયો. કશી પણ તૈયારી વગર બસ,એમ જ .. અને પરીણામે જોબ મળી પણ ગઈ!! અનહદ આશ્ચર્ય અને અતિશય આનંદ હ્રદયમાં ભરી હું ઘેર આવી. બસ, ત્યારથી બરાબર ૨૩ વર્ષ સુધી બેંકમાં ખંતથી કામ કર્યું, પ્રગતિ કરી,સિધ્ધિઓ પ્રાપ્ત કરી. ક્લાર્કમાંથી સુપરવાઈઝર, સબ મેનેજર સુધી પહોંચી શકાયું.\nએ ૨૩ વર્ષ દરમ્યાન સહકાર્યકર,મેનેજર્સ, એકાઉન્ટ હોલ્ડર્સ, દેશવિદેશની અન્ય શાખાઓના સ્ટાફ મેમ્બર્સ વગેરે મળીને કંઈ કેટલાંયે લોકોના સંપર્કમાં આવવાનું થયું. ઘણાં બધા ચહેરાઓ નજર સામે હસતા તરવરે છે. ગઝલકાર શ્રી આદિલ મનસુરીને પણ બેંકના એક ‘ક્લાયન્ટ’ તરીકે મળવાનું થતાં અહીંથી જ નિકટનો પરિચય થયો. જુદા જુદા વ્યક્તિત્વ અને મનોભાવોને સમજતા શીખવાનું પણ અહીંથી વધુ મળ્યું. કેટલાંક સંબંધો આવ્યા અને ગયા, કેટલાંક સંપર્કો થોડા વર્ષો રહ્યા અને કેટલાંક હજી આજ સુધી ચાલુ રહ્યાં. સ્મૃતિના ડબ્બામાં ઘણું બધું હજી તાજું છે, અકબંધ છે. બેંકના જ કામે Bahamasની offshore branch, Nassauમાં વર્ષ ૨૦૦૩ના માર્ચ મહિનાના closingના કામે બે અઠવાડિયા માટે જવાનો લાભ મળ્યો. તે ઉપરાંત, યુએસ. બ્રાન્ચના પ્રતિનિધિ તરીકે, Overseas Training દરમ્યાન ભારતની જુદી જુદી શાખાઓમાં ફરવાનું પણ મળ્યું, આમ, ઘણું બધું શીખવાનું મળ્યું. બેંક ઓફ બરોડામાં ભારત દેશના જુદા જુદા પ્રાંતના લોકો કામ કરતા હોવાથી એમ અનુભવાતું કે અહીં આખું ભારત શ્વસે છે.\nએ સમયનો શરૂનો ગાળો જીવનમાં ઘણો અગત્યનો હતો. ત્રણ વર્ષમાં તો અમે ન્યૂજર્સી સ્થળાંતર કર્યું.,ત્યાંના Iselin નામના નાનકડાં સુંદર ગામમાં. ત્યારે ત્યાં માત્ર એક જ ઈન્ડિયન સ્ટોર હતો, અને એક જ મંદિર. અત્યારે તો ત્યાં માઈલોના વિસ્તારમાં માત્ર ભારતીયો જ વસે છે. એક લીટલ ઈન્ડિયા ઊભું થઈ ગયું છે!! ત્યાંની John F Kennedy Schoolમાં બંને દીકરાઓ ભણ્યાં. ગ્રેજ્યુએટ થયા, સ્પોર્ટ્સમાં આગળ આવ્યા અને પોતપોતાના માટે, અમારી જેમ જ સારા પાત્રો શોધ્યાં, પરણ્યા અને સરસ રીતે, સીધી રાહ પર ચાલી સ્થાયી થયાં. એટલું જ નહિ કુટુંબની નજીકની વ્યક્તિઓને ભારતથી બોલાવી, સ્થાયી થવામાં તન-મનથી સહાયરૂપ બન્યાં. ખંત, મહેનત અને ઉમદા આશયથી સૌ પગભર થઈ શક્યા તેનો સંતોષ આજે ઘણો છે.\nન્યૂયોર્ક, ન્યુજર્સીમાં ઘણાં સારા મિત્રો મળ્યાં. સૌની સાથે હર્યા, ફર્યાં, માતપિતાને પણ અવારનવાર બોલાવ્યાં અને સાથે સંયુક્ત કુટુંબના લાભ પરસ્પર માણ્યાં. ભાઈબહેનો સાથે પણ સ્નેહનો તાર અતૂટ રહ્યો. અમેરિકન સ્કૂલમાં ભણતા દીકરાઓ પાસેથી ઘણું જાણવાનું અને શીખવાનું મળ્યુ. પડોશ પરદેશીઓનો હોવા છતાં સારો સાથ મળ્યો. ઘણીવાર વિચારું છું કે અમેરિકન પ્રજા પાસેથી વિવેક અને શિસ્ત એક એવી શીખવા જેવી જરૂરી બાબતો છે કે જો આપણા દેશમાં અમલી બને તો અડધી શાંતિ થઈ જાય અને આબાદી વધે. જેનામાં જે સારું છે તે ગ્રહણ કરવામાં નાનમ ન હોવી જોઈએ. તેની ખોટી બાજુઓ સાથે આપણને શું નિસ્બત? ઘઉંમાંથી કાંકરાની જેમ બાજુએ મૂકી જે જરૂરી છે તે રાખી લેવાય ને? નકામા કાગળિયાઓને ફેંકી ટાંકણી કાઢી લેવાની!!\nઆમ, તો એ વાત સાચી જ છે કે, અમેરિકા એક લપસણી ભૂમિ છે. ખાસ કરીને યુવાન વર્ગ માટે. પણ એ જાણી લીધા પછી લપસણી ભૂમિ પર સાચવીને પગ મૂકવાનો વિવેક વાપરવો જોઈએ. કોઈ પ્રલોભનોની મેનકા એમાં ન પ્રવેશે તે તકેદારી આપણા સિવાય કોણ રખાવી કે રાખી શકે? સાચું શિક્ષણ એ છે. ડીગ્રી અને ભણતર તમને અર્થ-ઉપાર્જનમાં મદદ કરશે. પણ ગણતર અને ઘડતર તમને સાચું જીવન જીવાડી જાણશે. યાદ રહે કે, Money is necessary but it is not the definition of happiness. A King can have world’s wealth but he may not be the happy human being. Whereasapoor person can sleep on the road peacefully. આપણા વડદાદા-દાદી બહુ ભણેલાં ન હતાં પણ સરસ જીવન જીવી શકવા માટે સક્ષમ હતાં. મારા દાદી વિશે તો એમ કહેવાતું હતું કે તેઓ સ્ત્રી દેહે પુરુષ હતા.\nઆ બધું લખવા પાછળ જે કહેવું છે તે એ જ કે પ્રેમ અને શાંતિથી સરસ જીંદગી જીવો અને ભોગવો. કેવી રીતે? એ દરેકના પોતાના જ હાથમાં છે. શ્રી રવીન્દ્રનાથ ટાગોરે લખ્યું છે કે, વિધાતા આપણા હાથની રેખાઓને ખૂબ ઝાંખી દોરે છે કે જેથી કરીને તમે પોતે તેમાં મનગમતો આકાર ઉપસાવી શકો. ૠતુઓ બદલાય છે, સમય બદલાય છે, સંજોગો અને સ્થિતિઓ બદલાય છે પણ માણસે પોતે મનને સતત એવું સ્થિર રાખવાનું હોય છે કે તે કોઈપણ પરિસ્થિતિમાં ટટ્ટાર વૃક્ષની જેમ અડીખમ રહી શકે. અને હા, આ બધું કેમ કરવાનું એવો પ્રશ્ન કદાચ થાય તો જવાબ એટલો જ કે આપણી પોતાની શાંતિ માટે કરવાનું. મનમાં શાંતિ હોય તો જ અને ત્યારે જ જીવન અને જગત બધું જ સુંદર લાગશે; જન્મ સફળ થયાની અનુભૂતિ થશે..\nસ્મરણોની આ રફતાર આગળ ચાલતી રહેશે…આપમેળે..પોતીકી રીતે…\nકદીક કથની,કદીક માત્ર અનુભૂતિ તો કદીક નર્યા ચિંતનનાં ઝરણાં રૂપે…દર ગુરુવારે..\nન જવાબ છે, ન સવાલ છે.\nન પૂછો કશી શી કમાલ છે..\nThis entry was posted on મે 9, 2019, in સ્મરણની શેરીમાંથી..... Bookmark the permalink.\t7 ટિપ્પણીઓ\n← સ્મરણની શેરીમાંથી-૧૩\nસ્મરણની શેરીમાંથી…(૧૫) →\n7 thoughts on “સ્મરણની શેરીમાંથી-૧૪”\nમે 9, 2019 પર 5:53 એ એમ (am)\nBOB NY na samsmarano saras\nમે 9, 2019 પર 1:21 પી એમ(pm)\nન સવાલ છે, ન જવાબ છે પણ\nક્યાંક કશું કલ્પનાતિત, મનગમતું બને\nએમાં ઉપરવાળાની જ તો કશીક કમાલ છે….\nમે 9, 2019 પર 6:07 પી એમ(pm)\nસમય બદલાય છે, સંજોગો અને સ્થિતિઓ બદલાય છે પણ માણસે પોતે મનને સતત એવું સ્થિર રાખવાનું હોય છે કે તે કોઈપણ પરિસ્થિતિમાં ટટ્ટાર વૃક્ષની જેમ અડીખમ રહી શકે/ most difficult to put in yo practice but most useful tip to implement to live long lasting peaceful life.\nમે 9, 2019 પર 7:58 પી એમ(pm)\n‘ખાસ કરીને યુવાન વર્ગ માટે. પણ એ જાણી લીધા પછી લપસણી ભૂમિ પર સાચવીને પગ મૂકવાનો વિવેક વાપરવો જોઈએ. કોઈ પ્રલોભનોની મેનકા એમાં ન પ્રવેશે તે તકેદારી આપણા સિવાય કોણ રખાવી કે રાખી શકે? ‘ અમારા કુટૂંબને તો સચવાયું પણ સ્નેહીઓમા મેનકા, છુટાછેડા ઉપર્રાંત, ડ્રગ , આપઘાત…મા પણ સપડાયા ! એક કોલેજમા આ અંગે અધિકારીનું ધ્યાન દોરતા એમણે લાચારી બતાવી !તમારી બેંક ની સફળ કારકાર્દી સિવાય જીવનની બધી સફળતા બદલ ધન્યવાદ અને આ બધું છતા તમારો પ્રેમાળ સ્વભાવ અને ઓછા નસીબદારને મદદની ભાવનાને સ્નેહ વંદન\nમે 10, 2019 પર 2:16 પી એમ(pm)\nકેટલાક ઈમેઈલ થકી પ્રતિભાવોઃ આભાર સહ..\n૧. Suman Shah\nતમારી આ શ્રેણી માહિતીસભર અને સુવાચ્ય રહી છે. અંગતતાની ભૂમિકા છે એટલે રસપ્રદ તો છે જ પણ વાચકોને પ્રેરણા આપે એવી પણ છે. મજામાં હશો. સ-સ્નેહ…સુમન શાહ.\n૨. GAURANG DIVATIA\nMay9at 11:13 PM\nસરસ. શબદ અને સૂરનો સહિયારો આનંદ.\nI was about to write you an email to tell you how very much I miss your emails. And to my sweet-est surprise I received these extremely interesting and so well written memories of your life in India and here in America ! I do not have words to thank you enough for this literary treat. Beingagraduate with Sanskrit asaa major subject, (And FIRST PRIZE WINNER in Sanskrit speecchcompetition ) your command on Gujarati language is superb! Yoiur fantastic sense of humor makeseverything so pleasant that one just wants to keep reading incessantly. Pleae keep writing and please keep me on your email list.\nકિશોર ઓઝા કહે છે:\nમે 10, 2019 પર 8:12 પી એમ(pm)\nમંદિર પવિત્ર નથી. જે પવિત્ર છે તે મંદિર છે. તમને અમેરિકા જવાની તક મળી અને સમૃધ્ધિ વચ્ચે તમારી આંતરિક ચેતનાઓને હરહમેંશા ચેતાવતા રહીને ચેતનાઓની પ્રદિપ્તી જે રીતે વધારી તે વાત શારદા સરસ્વતી જેવી ધન્યતા ભરે છે. સંસ્કારોની દાત્રી સમૃદ્ધ હોય તો ચારિત્ર્ય સભર વીરો ઓછા ન હોય.\nહું અમેરિકા રહ્યો છું પરંતુ મને ફાધર વોલેસ નઝરમાં સતત રહેલા છે જેમણે યુરોપનો દેશ છોડી ભારતની સેવા કરી છે. તમે પણ સ્વદેશ પ્રતિ તમારો ઋણ ભાર અદા કરશો ત્યારે અત્યારે છે તેથી વધુ ધન્યતા અનુભવશો.\nખુબ સ્નેહાશીશ ને અભિનંદન.\nકિશોર ઓઝા ~ મુંબઇ ૧૧.૫.,’૧૯.\nમે 13, 2019 પર 11:29 પી એમ(pm)\nઅનુભવના સરસ પ્રસંગો આપ્યા છે.


56 words, 37K views, 26 comments\nતમારા ભવિષ્ય ના સ્વરૂપ માટે કંઇક સારું કરો\n– એલીસાબેથ ગીલબર્ત\nહું એક નાની ઘરની વાડી માં મોટી થઈ છું, જ્યાં દરેક દિશા માં છોડ અને પ્રાણીઓ ને કાળજી ની જરૂર હોય, એટલે વેકેશન અમારે માટે જુજ હતા. પણ એક ઉનાળું રજા વખતે મારા માતા પિતા એ પાડોશી ને અમારી બકરીઓ અને મરઘીઓ નું ધ્યાન રાખવા મનાવ્યા એટલે અમે એક અઠવાડિયા માટે રજા લઈને દરિયા કિનારે ફરવા જઈએ. જે દિવસે અમારે જવાનું હતું તે દિવસે સવારે મારી માતા એ પોતાની પથારી ની બધી ચાદર, ઓછાડ કાઢીને, ધોઈને, સુકાવ્યું અને પછી પોતાની પથારી એકદમ ઉત્તમ રીતે પાથરી, જાણે કોઈ મહેમાન માટે કરતી હોય. હું અવાક થઇ ગઈ. અમે રજા માં જઈએ ત્યારે કોઈ ઘેર આવવાનું ન હતું તો આટલો સમય અને આટલી પળોજણ શા માટે? મેં આ પ્રશ્ન પૂછતા મારી માં એ કહ્યું “ઓ, આતો હું મારા ભવિષ્ય ના રૂપ માટે ભેંટ તૈયાર કરું છું. આમ, જયારે તે વેકેશન ને અંતે થાકી ને જીર્ણ થઇ ને ઘેર આવશે, ત્યારે તેને માટે, સુઘડ અને તાજી ચાદર તેની પથારી માં તેને આવકારવા વાટ જોતી હશે.”\n“તે”, મારી માં એ કહ્યું હતું- “હું” નહીં.” આ મને અસાધારણ લાગ્યું હતું કે તે પોતાની આવનારી જાત પ્રત્યે કેટલી સ્નેહાળ મૈત્રી નો અનુભવ કરતી હતી. મારી માં આજે એવું ચોક્કસ માનતી કે તેનું અઠવાડિયા પછી આવનારૂ અજાણ સ્વરૂપ પ્રેમ નું હકદાર હતું. આ સુઘડ પથારી ની ભેંટ એ કંઈ નજીવી બાબત ન્હોતી: એ, એક, આ ક્ષણ ની સ્ત્રી એ સમય ની પાર આવનારી ક્ષણ ની સ્ત્રી ને આપેલું, સમજણ અને પ્રેમભર્યું હસ્તધૂનન હતું જે આ બંને ને જોડવા હતું.\nઆ પાઠ હું ક્યારેય નથી ભૂલી.\nઆપણી જાત પ્રત્યે આપણ ને ઉદાર અને કૃપાળુ બનવાનું કહેવામાં આવે છે, પણ તે એટલું સહેલું નથી. ક્યારેક આપણે પોતેજ પોતાને તેના હકદાર નથી માનતા. આ ક્ષણ ની ગડબડ માં ક્યારેક આપણે માટે જે સારું હોય તે નથી કરતા અને આપણી જાત ને પ્રેમભરી અનુકંપા થી વંચિત કરીએ છીએ. આપણે અરીસા માં જોઈએ અને આજે આપણે શું મૂર્ખતા ભર્યું કામ કર્યુઁ કે કંઇક કહ્યું તેવો જ વિચાર આવે, અને પછી આપણે મનોમન નક્કી કરીએ, કે જો, આ સામે એક નકામો ઉકરડા જેવો માણસ ઉભો છે. પછી આવે સજા, જે કોઈપણ સ્વરૂપ માં હોય વધું પડતું ખાવું કે બીજાની ગાળો સંભાળવી કે પછી ટેક્ષ માં ગોટાળા કરવા. જયારે તમે તમારી જાત ને આટલી નફરત કરતા હોવ ત્યારે તમે પોતાને માટે ક્યારેય પથારી કરી શકો? તમે મૂળમાં કંઇજ નથી માત્ર એક નકામા કુતરા જેવા જેને થોડા ભેજવાળા ડૂચા ઉપર સુવાથી વધારે કશો હક નથી.\nપણ એક અઠવાડિયા પછી તમે જે બનવાના છો તે વ્યક્તિ નું શું? એક મહિના પછીના સ્વરૂપ નું શું? કે એક વરસ પછી? તે નિર્દોષ મહેમાન નું શું? તેને એવું શું ખોટું કર્યુઁ છે? જો તમે તમારા ભવિષ્યમાં આવનાર સ્વરૂપ ને મહેમાન ની જેમ પ્રેમ અને અનુકંપા ના હકદાર માની શકો તો કેવું? જો તમે દરરોજ એક ભેંટ નો વિચાર તેને માટે કરી શકો – જે તેને આવકારતું, સુરક્ષિત અને પ્રેમભર્યું લાગે, જયારે તે ખરેખર આવે, તો કેવું હોય?\nઆ કોઈ દાંત સાફ કરવા જેવું નાનું (અને કંટાળાજનક,, હું મારી જાત ને આ કામ કરવા તો જ તૈયાર કરી શકું, જયારે હું એમ વિચારું કે, લીઝ આ તારા ભવિષ્ય માટે છે) કામ જ કેમ ન હોય, કે પછી મોટું કંઇક કે ધુમ્રપાન છોડવું કે કોઈક ત્રાસદાયક સંબંધ માંથી મુક્ત થવું જેનાથી તમારા આવતાં સ્વરૂપ ને તમે આજે જેટલું સહન કરો છો તેટલું સહન ન કરવું પડે.\nજો તમે તમારે માટે કંઇક સારું ન કરી શકો, તો શું તમારા આવનારા સ્વરૂપ માટે કરી શકશો? તે નિર્દોષ, રહસ્યમયી આગંતુક, એક દિવસ તમે આજે તેને માટે નિર્માણ કરી રહેલા જગત માં રહેશે. બીજા શબ્દો માં કહીએ તો પથારી તમે પાથરો છો, પણ તેના પર તે સુશે. તો આજેજ તેને માટે સારું કરો. રોજ તેને માટે સારું કરો.\nયાદ રાખો: તમે તેના પરમ મિત્ર છો.\n-એલીસાબેથ ગીલબર્ત -એક અમેરીકન લેખક છે જે તેના કથાનક Eat, Pray, Love માટે ખુબ જાણીતા છે.\n૧.) તમારા ભવિષ્ય ના સ્વરૂપ ના તમેજ પરમ મિત્ર છો તે વિષે તમારું શું મંતવ્ય છે?\n૨.) આ ભવિષ્ય ના સ્વરૂપ નો વિચાર કરી ને તમે ક્યારેય તેને માટે કંઇક ઉદારતા પુર્વક કર્યું હોય તો વર્ણવો.\n૩.) આ સ્વરૂપ માટે હંમેશ તમે પ્રેમ અને અનુકંપા માં સ્થિત કઈ રીતે રહી શકો?


(–ની સાથ ે) સરખાવી શકાય એવું હોવુ ં. તુલના કરવી in Gujarati (–ની સાથ ે) સરખાવી શકાય એવું હોવુ ં. તુલના કરવી meaning | KHANDBAHALE.COM\n(–ની સાથ ે) સરખાવી શકાય એવું હોવુ ં. તુલના કરવી in Gujarati ગુજરાતી\n(–ની સાથ ે) સરખાવી શકાય એવું હોવુ ં. તુલના કરવી ⇄ compare\n(–ની સાથ ે) સરખાવી શકાય એવું હોવુ ં. તુલના કરવી in Gujarati\n(–ની સાથ ે) સરખાવી શકાય એવું હોવુ ં. તુલના કરવી | Gujarati dictionary translates English to Gujarati and Gujarati to English (–ની સાથ ે) સરખાવી શકાય એવું હોવુ ં. તુલના કરવી words (–ની સાથ ે) સરખાવી શકાય એવું હોવુ ં. તુલના કરવી phrases with (–ની સાથ ે) સરખાવી શકાય એવું હોવુ ં. તુલના કરવી synonyms (–ની સાથ ે) સરખાવી શકાય એવું હોવુ ં. તુલના કરવી antonyms (–ની સાથ ે) સરખાવી શકાય એવું હોવુ ં. તુલના કરવી pronunciations.\n(–ની સાથ ે) સરખાવી શકાય એવું હોવુ ં. તુલના કરવી meanings in Gujarati\n(–ની સાથ ે) સરખાવી શકાય એવું હોવુ ં. તુલના કરવી in Gujarati Gujarati of translation of (–ની સાથ ે) સરખાવી શકાય એવું હોવુ ં. તુલના કરવી Gujarati meaning of (–ની સાથ ે) સરખાવી શકાય એવું હોવુ ં. તુલના કરવી what is (–ની સાથ ે) સરખાવી શકાય એવું હોવુ ં. તુલના કરવી in Gujarati dictionary? definition, antonym, and synonym of (–ની સાથ ે) સરખાવી શકાય એવું હોવુ ં. તુલના કરવી\n(–ની સાથ ે) સરખાવી શકાય એવું હોવુ ં. તુલના કરવી Antonym, Synonym Thesaurus\nOfficial Languages of India Dictionary Translation is significantly better than Google translation offers multiple meanings, alternate words list of (–ની સાથ ે) સરખાવી શકાય એવું હોવુ ં. તુલના કરવી (–ની સાથ ે) સરખાવી શકાય એવું હોવુ ં. તુલના કરવી phrases with similar meanings in Gujarati | ગુજરાતી, Gujarati | ગુજરાતી dictionary Gujarati | ગુજરાતી (–ની સાથ ે) સરખાવી શકાય એવું હોવુ ં. તુલના કરવી translation (–ની સાથ ે) સરખાવી શકાય એવું હોવુ ં. તુલના કરવી meaning (–ની સાથ ે) સરખાવી શકાય એવું હોવુ ં. તુલના કરવી definition (–ની સાથ ે) સરખાવી શકાય એવું હોવુ ં. તુલના કરવી antonym (–ની સાથ ે) સરખાવી શકાય એવું હોવુ ં. તુલના કરવી synonym Gujarati language reference work for finding synonyms, antonyms of (–ની સાથ ે) સરખાવી શકાય એવું હોવુ ં. તુલના કરવી.\nGujarati meaning of (–ની સાથ ે) સરખાવી શકાય એવું હોવુ ં. તુલના કરવી\nThis page is an online lexical resource, containsalist of the (–ની સાથ ે) સરખાવી શકાય એવું હોવુ ં. તુલના કરવી like words inaGujarati language in the order of the alphabet, and that tells you what they mean, in the same or other languages including English.\nEnteraterm '(–ની સાથ ે) સરખાવી શકાય એવું હોવુ ં. તુલના કરવી' to translate\nYou can enteraword by copy & post, drag & drop, or by typing in the search box above to get the meanings of (–ની સાથ ે) સરખાવી શકાય એવું હોવુ ં. તુલના કરવી.\ngujarati-dictionary-translation-meaning-of-(–ની સાથ ે) સરખાવી શકાય એવું હોવુ ં. તુલના કરવી


Corona Ahmedabad LIVE, total positive case 9,724 and death toll at 645|શહેરમાં 24 કલાકમાં 277 નવા કેસ સાથે કુલ કેસનો આંકડો 10 હજારને પાર, 24ના મોત, મૃત્યુઆંક 669\nCorona Ahmedabad LIVE, total positive case 9,724 and death toll at 645\nકોરોના અમદાવાદ LIVE / શહેરમાં 24 કલાકમાં 277 નવા કેસ સાથે કુલ કેસનો આંકડો 10 હજારને પાર, 24ના મોત, મૃત્યુઆંક 669\nઅમદાવાદ જિલ્લામાં કોરોનાનાં વધુ પાંચ કેસ નોંધાયા\nકોર્પોરેટર યશવંત યોગીનો કોરોના રિપોર્ટ પોઝિટિવ, વાસણા અર્બન હેલ્થ સેન્ટરની વધુ એક આશાવર્કર પણ કોરોનાગ્રસ્ત\nઈસનપુરના PSI કે.એમ. ચાવડાનો કોરોના રિપોર્ટ પોઝિટિવ\nMay 23, 2020, 10:29 PM IST\nઅમદાવાદ. શહેરમાં છેલ્લા 24 કલાકમાં કોરોનાના 277 કેસ નોંધાતા કુલ કેસનો આંકડો 10 હજાર વટાવીને 10001 થઈ ગયો છે. જ્યારે 24 દર્દીના મોત થયા છે અને 206 દર્દી સાજા થયા છે. આમ કુલ મૃત્યુઆંક 669 અને અત્યાર સુધીમાં 3,864 દર્દી સાજા થઈ ઘરે પરત ફર્યાં છે. અમદાવાદ મ્યુનિસિપલ કોર્પોરેશનની સ્ટેન્ડિંગ કમિટીના ભૂતપૂર્વ ચેરમેન જયતીલાલ પરમારને SVP હોસ્પિટલમાં દાખલ કરવામાં આવ્યા છે.\nદસક્રોઈમાં બે, સાણંદમાં બે અને ધંધુકામાં કોરોનાનો એક કેસ નોંધાયો\nઅમદાવાદ જિલ્લામાં કોરોનાનાં વધુ પાંચ કેસ નોંધાયા છે. દસક્રોઈમાં આવેલા કઠવાડા અને ગતરાડ, સાણંદમાં બે અને ધંધુકામાં એક એમ મળી પાંચ કેસ નોંધાતા જિલ્લામાં કેસનો આંકડો 155 પર પહોંચ્યો છે. જિલ્લામાં9લોકોના કોરોનાથી મોત થઈ ચૂક્યા છે જ્યારે 122 લોકો ડિસ્ચાર્જ થઈ ચૂક્યા છે.\nએરપોર્ટ પોલીસ સ્ટેશનના પોલિસ કોન્સ્ટેબલ કોરોના મુક્ત થઇ ફરજ પર પરત ફર્યા\nએરપોર્ટ પોલીસ સ્ટેશન ખાતે ઇન્વે રાઇટર તરીકે ફરજ બજાવતા પોલિસ કોન્સ્ટેબલ પ્રદિપકુમાર હીરાભાઇ પંડ્યા કોરોના મુક્ત થતાં અને ક્વોરન્ટીન સમય પૂર્ણ થતાં શનિવારે તેઓ ફરજ પર હાજર થતાં તેમને અધિકારીઓ અને કર્મચારીઓએ આવકાર્યા હતાં. પોલિસ કોન્સ્ટેબલ પ્રદિપકુમાર પુત્ર અને પત્ની પણ કોરોના પોઝિટિવ બન્યા હતાં અને તેઓ પણ કોરોનાને હરાવી સ્વસ્થ થયા છે\nશાહીબાગના સરકારી ગોદામમાં દાળ વિભાગના મેનેજર સહિત6લોકોનો કોરોના રિપોર્ટ પોઝિટિવ\nશહેરના શાહીબાગ ખાતેના સરકારી ગોદામમાં દાળ વિભાગના મેનેજર સહિત સાથે6વ્યક્તિના કોરોના રિપોર્ટ પોઝિટીવ આવ્યા છે. પખવાડિયા પહેલાં સિટી ગોદામના મેનેજર વિભાગ-2 અને એક મજુરનો રિપોર્ટ પોઝિટીવ આવ્યો હતો. આજે ગોદામના મુખ્ય કોન્ટ્રાક્ટર અને ગોદામના ગેટકીપર સહિત છ વ્યક્તિનો રિપોર્ટ પોઝિટીવ આવતા ફફડાટ વ્યાપી ગયો છે. તેમજ તમામ કર્મચારીની તબીબી ચકાસણી કરવામાં આવે તો વધુ કેસો બહાર આવી શકે છે. તેમજ ગોદામમાં કામ કરતા અડધા કોન્ટ્રાક્ટરના મજુરો કામ કરવાથી અળગા થઈ ગયા હતા.\nશહેરમાં આજે વધુ એક પોલીસ જવાનનો કોરોના રિપોર્ટ પોઝિટીવ આવ્યો છે. ઈસનપુરના PSI કે.એમ. ચાવડાનો કોરોના રિપોર્ટ પોઝિટિવ આવતા તેમને નરોડા શેલ્બી હોસ્પિટલમાં ખસેડવામાં આવ્યા હતા\nકોર્પોરેટર યશવંત યોગી\nશહેરમાં વધુ એક કોર્પોરેટર કોરોનાગ્રસ્ત થયા છે. ઈન્ડિયાકોલોની વોર્ડના કોર્પોરેટર યશવંત યોગીનો કોરોના રિપોર્ટ પોઝિટિવ આવ્યો છે. ત્યાર બાદ તેમને મેમકો કોવિડ કેર સેન્ટરમાં દાખલ કરવામાં આવ્યા છે. જ્યારે વાસણા અર્બન હેલ્થ સેન્ટરની વધુ એક આશાવર્કરનો કોરોના રિપોર્ટ પોઝિટિવ આવ્યો છે. આમ વાસણા અર્બન હેલ્થ સેન્ટરના કુલ6કર્મચારીઓ કોરોનાગ્રસ્ત થયા છે.\nAMC-SVPની ગંભીર બેદરકારી, આખો પરિવાર કોરોનાનો ભોગ બન્યો, બે દિવસ સુધી ટેસ્ટ પોઝિટિવ હોવાની જાણ જ ન કરી\nકોરોનાનાં કેસો સાથે દર્દીઓના મોતના આંકડા પણ વધી રહ્યા છે. કોરોના ટેસ્ટ પોઝિટિવ આવ્યો હોવાનું દર્દીઓને જાણ કરવાથી લઈ હોસ્પિટલમાં દાખલ કરવા અંગે SVP હોસ્પિટલની બેદરકારી સામે આવી છે. હાટકેશ્વર વિસ્તારમાં રહેતા અસરાની પરિવારના મોભીને SVP હોસ્પિટલએ પહેલાં કોરોના રિપોર્ટ નેગેટિવ હોવાનું કહી ઘરે મોકલી દીધા હતાં. 8 કલાક બાદ મોડી રાતે ફોન કરી અને કહેવામાં ભૂલ થઈ હતી, તમારો પોઝિટિવ રીપોર્ટ આવ્યો છે કહી અને હોસ્પિટલમાં દાખલ કર્યા હતા. તેમના પુત્રના રિપોર્ટ મામલે પણ બે દિવસ સુધી જાણ કરી ન હોતી અને તેના સંક્રમણના કારણે આખો પરિવારનો રિપોર્ટ પોઝિટિવ આવ્યો હતો.


Rajkot teenager girl raped by two teen ager boys Police Complain filed jm– News18 Gujarati\nરાજકોટ : જઘન્ય ઘટના! 12 વર્ષના બે તરૂણોએ તરૂણી સાથે દુષ્કર્મ આચર્યુ, છતનો દરવાજો બંધ કરી ઇજ્જત લૂંટી\nએક જ એપાર્ટમેન્ટમાં રહેતા બે કિશોરોનું કારસ્તાન! માતાપિતા માટે ચેતવણીરૂપ ઘટના, સંતાનોની ગતિવિધીઓ પર નજર રાખવી જરૂરી. તરૂણીને ડોગ લઈને અગાસી પર બોલાવી, દરવાજો બંધ કરી દુષ્કર્મ આચર્યુ\nLast Updated:March 13, 2021, 11:16 am\nરાજકોટ (Rajkot) શહેરને શર્મસાર કરતો વધુ એક કિસ્સો સામે આવ્યો છે. 13 વર્ષની સગીરા પર 12 વર્ષના બે ટેણીયાઓએ (Teenager boys raed girl) સામુહિક દુષ્કર્મ આચર્યા હોવાની ઘટના સામે આવી છે. સમગ્ર મામલે પોલીસ દ્વારા (Rajkot Police) બને બાળ આરોપીને સંકજામાં લઈ લીધા હોવાનું સામે આવ્યું છે. થોડા સમય પૂર્વે સૌરાષ્ટ્ર યુનવર્સિટીના મનોવિજ્ઞાન ભવન દ્વારા એક સર્વે હાથ ધરવામાં આવ્યો હતો. જે સર્વે અંતર્ગત ઓનલાઈન એજ્યુકેશનની આડ માં ટીનેજર્સ પોર્ન સાઈટ ના માધ્યમથી પોર્ન વીડિયો નિહાળી રહ્યા હોવાનું સામે આવ્યું હતું. જેના કારણે સ્વાભાવિક છે કે બાળકોમાં નાની ઉંમરે જ વિકૃતિ આવવી સ્વાભાવિક છે. ત્યારે નાની ઉંમરે આવેલી વિકૃતિ ટીનેજર્સને તેમજ તેમના માતા-પિતાને મોટી ચિંતામાં મૂકી દે તે પ્રકારની આવી શકે છે.\nત્યારે રાજકોટ શહેરમાં કંઈક આ જ પ્રકારની ગંભીર પરિસ્થિતિમાં બે ટીનેજર્સે તેમને તેમજ તેમના માતા-પિતાને મૂકી દીધા હોવાનું સામે આવ્યું છે. રાજકોટ શહેરના મોટા વિસ્તારમાં આવેલા એપાર્ટમેન્ટમાં રેતી 13 વર્ષની તરૂણીને તેના જ એપાર્ટમેન્ટમાં રહેતા બે ટીનેજર્સ દ્વારા સામૂહિક દુષ્કર્મ આચર્યા હોવાની પોલીસ ફરિયાદ નોંધાઇ છે.\nઆ પણ વાંચો : રાજકોટ : કૉંગ્રેસના મહિલા કાર્યકર અને તેના પતિને દારૂ સપ્લાય કરવો ભારે પડ્યો! આધેડની ધરપકડ\nસમગ્ર મામલે ફરિયાદીના જણાવ્યા પ્રમાણે તેમના જ એપાર્ટમેન્ટમાં બીજા માળે અને છઠ્ઠા માળે રહેતા 12 વર્ષીય તરુણો દ્વારા તેમની દીકરી પર સામૂહિક દુષ્કર્મ આચરવામાં આવ્યું છે. ફરિયાદીની દીકરી પાસે બેસવાનું હોય બંને તરુણે શ્વાનને લઈ અગાસી પર રમવા આવવા માટે કહ્યું હતું. ત્યારે તરુણી બંને શ્વાનને લઇ અગાસી પર પહોંચી હતી.\nફરિયાદીની દીકરી અગાસી પર પોતાની સાથે જ બાર વર્ષના એક બાળ આરોપીએ અગાસી નો દરવાજો બંધ કરી દીધો હતો. ત્યારબાદ બંને તરૂણો દ્વારા બળજબરી કરી તરુણી પર સામૂહિક દુષ્કર્મ આચરવામાં આવ્યું હતું. બંને બાળકોના સકંજામાંથી છૂટીને સગીરા પોતાના ઘરે પહોંચી હતી અને ત્યારબાદ તેને પોતાની સાથે બનેલી ઘટના પોતાની માતાને જણાવી હતી. પોતાની નાની ફૂલ જેવી કુમળી દીકરી સાથે થયેલ અઘટીત ઘટનાથી માથા ઉપર જાણે કે આભ ફાટી પડ્યું હોય તે પ્રકારની પરિસ્થિતિ સર્જાઇ હતી.\nઆ પણ વાંચો : સાયલા : નેશનલ હાઇવે ઉપર હોટલમાં એક શખ્સ દ્વારા ફાયરિંગ, ઘટનાનો Live video વાયરલ\nસમગ્ર મામલે મહિલાએ પોતાના પતિને જાણ કરતાં તરુણીના પિતાએ પણ આક્રંદ કરવા લાગ્યા હતા. સમગ્ર મામલે માતા-પિતા દ્વારા પોલીસને જાણ કરતાં પોલીસ પણ સ્તબ્ધ થઈ ગઈ હતી. ત્યારબાદ પોલીસે સમગ્ર મામલાની ફરિયાદ નોંધી બન્ને આરોપીઓને પોતાના સકંજામાં લીધા હોવાનું સામે આવ્યું છે.\nFirst published:March 13, 2021, 11:16 am\nBreaking NewsCrime newsRajkot CrimeRajkot Newsrajkot policerajkot rapedTeen ager girl raped by teen ager boys in rajkotગુજરાતી ન્યૂઝ


( 863 ) સ્ત્રીશિક્ષણ એ જ સમાજ બદલવાની સરળ રીત છે….કથા કોલાજ – કાજલ ઓઝા વૈદ્ય / સ્ત્રી સ્વાતંત્ર્ય ..(હાસ્ય લેખ )… પલ્લવી જિતેંદ્ર મિસ્ત્રી | વિનોદ વિહાર\n( 863 ) સ્ત્રીશિક્ષણ એ જ સમાજ બદલવાની સરળ રીત છે….કથા કોલાજ – કાજલ ઓઝા વૈદ્ય / સ્ત્રી સ્વાતંત્ર્ય ..(હાસ્ય લેખ )… પલ્લવી જિતેંદ્ર મિસ્ત્રી\nPosted by Vinod R. Patel on March 9, 2016\nવિશ્વ મહિલા દિવસ પર પ્રકાશિત આ અગાઉની પોસ્ટમાં મારા લેખ આંતરરાષ્ટ્રીય મહિલા દિન અને સ્ત્રી શક્તિનો આવિર્ભાવ…. ચિંતન લેખ…ના અનુસંધાનમાં ૧૯ મી સદીમાં મહિલાઓની અને દલિત કોમની કેવી લાચાર પરિસ્થિતિ હતી એના પર સાવિત્રીબાઈ ફૂલેએ કરેલ બયાન એમના શબ્દોમાં આજની પોસ્ટમાં રજુ કર્યું છે. એના પછી સુ.શ્રી પલ્લવી જિતેંદ્ર મિસ્ત્રી લિખિત હાસ્ય લેખ “સ્ત્રી સ્વાતંત્ર્ય “મુક્યો છે એને પણ વિશ્વ મહિલા દિવસના માહોલમાં માણો .\nસાવિત્રીબાઈ ફૂલે મહારાષ્ટ્રની ખુબ જ જાણીતી પ્રતિભા જ્યોતિબા ફૂલેનાં પત્ની છે. મુંબઈ સમાચારમાં , કથા કોલાજ કોલમમાં સુ.શ્રી કાજલ ઓઝા – વૈદ્યના આ સંપાદિત લેખમાં સાવિત્રી બાઈ લખે છે …\nઅમારા સમયમાં સ્ત્રી ઓને પોતાની મરજીથી જીવવાની છૂટ મળે એવું સપનું જોવાનીય છૂટ નહોતી. એક સ્ત્રી તરીકે જનમવું એ ઢોરથીય બદતર જીવન હતું. અમને માણસ ગણવામાં પણ સમાજને તકલીફ પડતી હોય ત્યારે અમારા સપનાં કે અમારા વિચારો જાણવાની કે અમારી ઈચ્છા જેવી કોઈ વાત હોય જ કેવી રીતે ?…..\nઆ રહ્યો એ રસસ્પદ લેખ સ્ત્રીશિક્ષણ એ જ સમાજ બદલવાની સરળ રીત છે\nકથા કોલાજ – કાજલ ઓઝા – વૈદ્ય\nસૌજન્ય- મુંબાઈ સમાચાર નામ : સાવિત્રીબાઈ ફુલે\nસ્થળ : પુણે\nસમય : ૮ માર્ચ, ૧૮૯૭\nઉંમર : ૬૬ વર્ષ\nઅંતે પ્લેગ મારા પર ચઢી બેઠો…બગલમાં ગાંઠ નીકળી છે. તાવથી શરીર પીડાય છે. પડખું બદલતા પણ આખું શરીર દુ:ખે છે. હું સમજુ છું કે આવરદા પૂરી થઈ છે, જવાનો સમય થઈ ગયો છે. આમ તો દરેક માણસે જવાનું જ હોય છે, પૃથ્વી પર આવેલી દરેક વ્યક્તિ પોતાની મુઠ્ઠીમાં હસ્તરેખા લઈને આવે છે. એ બંધ મુઠ્ઠીની હસ્તરેખામાં એક નિશ્ર્ચિત આવરદા લખેલી હોય છે…મને લાગતું હતું કે, મને કઈ નહીં થાય. મારો ઈશ્ર્વર મારી સાથે છે એમ માનીને હું દર્દી નારાયણની સેવા કરતી હતી. મારા મનમાં હંમેશાં એમ હતું કે આ સમાજને વધુ સારી જિંદગી આપવાનું કામ સોંપીને મારા પ્રભુએ મને આ ધરતી પર મોકલી છે. એવું જ હશે ને કારણ કે જો એમ ન હોય તો બધીય પરિસ્થિતિ અનુકૂળ કેવી રીતે બને ! અમારા સમયમાં સ્ત્રી ઓને પોતાની મરજીથી જીવવાની છૂટ મળે એવું સપનું જોવાનીય છૂટ નહોતી. એક સ્ત્રી તરીકે જનમવું એ ઢોરથીય બદતર જીવન હતું. અમને માણસ ગણવામાં પણ સમાજને તકલીફ પડતી હોય ત્યારે અમારા સપનાં કે અમારા વિચારો જાણવાની કે અમારી ઈચ્છા જેવી કોઈ વાત હોય જ કેવી રીતે ?\nમારી સગી મામાની દીકરી સાત વર્ષની ઉંમરે વિધવા થઈ. એના કમરથીયે લાંબા વાળ હજામ પાસે ઉતરાવી લેવામાં આવ્યા. બંગડી કે દાગીના તો નહીં જ પહેરવાના, પણ રંગીન કપડાંય નહીં પહેરવાના. વાર-તહેવારે મીઠા વગરનું ખાવાનું, સાત વર્ષની છોકરીએ પૂજાપાઠ અને ધરમ-ધ્યાન કરવાનું…એ અમારી સાથે રમી શકે નહીં, અમારા જેવા કપડાં પહેરી શકે નહીં, રોજ એને રડતી-કકળતી-પછાડો ખાતી જોવી મારે માટે અસહ્ય હતું. મેં ત્યારે જ મારી મા ને પૂછેલું, “એને કેમ આટલી હેરાન કરો છો, મારી માએ રડીને કહેલું, “ગપ્પ બસ. આપણ હેચાત કાહી કરુ શકણાર નાહીં. આપલ્યા કાહીજ મહત્ત્વ નાહીત. એ દિવસે મને સમજાયેલું કે સ્ત્રી હોવું કેટલું દુષ્કર અને કેટલું દયનીય છે.\nજ્યોતિરાવને ત્યાંથી મને જોવા આવ્યા ત્યારે નાનકડી ઢીંગલીની જેમ મને નવવારી સાડીમાં લપેટીને નથ પહેરાવીને એમની સામે ઊભી રાખી દીધેલી. મેં તો એમનું મોઢુંય નહોતું જોયું, અમારી વચ્ચેનો અંતરપટ ખસ્યો ત્યારે મેં એમની સામે જોયું. માળી પરિવારના લગ્ન હતા આ. એટલે કઈ તામજામ નહોતા. મારા સસરા ગોવિંદરાવ ફુલેે શાકભાજી વેચતાં. ગોરહાય અમારી મૂળ અટક ખટાઉ તાલુકામાં સતારા જિલ્લામાં અમારું નાનકડું ગામ, કાટગુણ. પણ મારા વડસસરા શેટીબા પૂના આવીને ધંધો કરવા લાગ્યા. પેશ્ર્વાને ત્યાં પૂજાના ફૂલ પહોંચાડવાનું કામ મારા વડસસરાએ શરૂ કરેલું, એટલે અમારી અટક અથવા આડનાવ ગોરહાયમાંથી ફુલે થઈ ગયું. મારાં સાસુ પોતાના દીકરાને નવ મહિનાનો મૂકીને ગુજરી ગયેલાં. મારા પતિને પ્રાઈમરી પ્રાથમિક શાળાના શિક્ષણ પછી ઉઠાડી લેવામાં આવ્યા. એ પિતાની સાથે શાકભાજી અને ફૂલના ધંધામાં જોડાઈ ગયા, પરંતુ એ સમયના મુસ્લિમ અને ખ્રિસ્તી પાડોશીઓ પેશ્ર્વાએ આપેલાં મકાનોને કારણે મારા સસરાના સારા મિત્રો હતા. એ સહુએ મારા સસરાને સમજાવીને જ્યોતિરાવને મિશનરી સ્કૂલમાં દાખલ કર્યા. ૧૮૫૭માં જ્યારે એ હાઈ સ્કૂલ ભણીને બહાર નીકળ્યા. અમારો પરિવાર ખાધેપીધે સુખી હતો… પરંતુ અમારી જાત નીચી હતી. અમારા લગ્ન થયા ત્યારે હું નવ વર્ષની અને મારા પતિ તેર વર્ષના હતા, ૧૮૪૦માં મારા પતિ અમારી જાતિમાં સૌથી વધુ ભણેલા અને સુધરેલા કહેવાતા. હું પરણીને આવી ત્યારે મારા પતિએ મને પૂછ્યું, “વાંચતા આવડે છે ? એક હાથના ઘૂંઘટની નીચેથી મેં માથું ધુણાવીને ના પાડી. તેર વર્ષનો એ છોકરો મારી વાત સાંભળીને દુ:ખી થઈ ગયો. એણે મારો હાથ પકડ્યો અને કહ્યું, “આપણે આખી જિંદગી સાથે ગાળવાની છે, ગાડાના બે પૈડા સરખા ન હોય તો કેમ ચાલે ? સમજે છે ને? મેં ઘૂંઘટની નીચેથી માથું ધુણાવીને હા પાડી. એણે પૂછ્યું, “હું તને ભણાવીશ, તું ભણીશ ? મારું રોમ રોમ આનંદિત થઈ ગયું…અમારા સમયમાં છોકરીને ભણાવવી તો દૂરની વાત એને પુસ્તક પણ હાથમાં લઈને પાના ઉથલાવવાની છૂટ નહોતી…\nએ પછી શરૂ થયું મારું શિક્ષણ અને પછી મારા પતિનું શિક્ષણ આગળને આગળ ચાલતું ગયું. એ જેમ ભણતાં ગયા એમ વધુને વધુ સમજદાર અને સહિષ્ણુ થતા ગયા. એ ક્યારેક મને કહેતા, “શિક્ષણનો અભાવ એટલે સમજણનો અભાવ, સમજણનો અભાવ એટલે નૈતિક્તાનો અભાવ, નૈતિક્તાની ગેરહાજરીમાં પ્રગતિ ક્યારેય ન થાય, ને પ્રગતિ ન થાય તો ગરીબી ક્યારેય દૂર ન થાય, ગરીબી દૂર ન થાય તો નીચી જાતિના લોકો હંમેશાં દબાયેલાને કચડાયેલા જ રહેવાના એ હસીને કહેતા, “બોલ, એક શિક્ષણ આવે તો બધું જ બદલાઈ જાય… મને એમની વાતો મોહ પમાડતી, એમને જ્યારે જોતી ત્યારે મને એમનામાં એક ગુરુ, એક મિત્ર, એક પતિની સાથે સાથે ક્યારેક જેણે મારું નસીબ બદલી નાખ્યું એવો ઈશ્ર્વર પણ દેખાતો. અમારી જિંદગી સામાન્ય રીતે ચાલી રહી હતી, હવે એ પેશ્ર્વાના દરબારમાં નોકરી કરવા લાગ્યા હતા. ઘરમાં સારા પૈસા આવતા, કોઈ તકલીફ નહોતી પણ ૧૮૪૮ની એક સવારે અમારી જિંદગી બદલી નાખી. જ્યોતિબા એમના એક બ્રાહ્મણ મિત્રના લગ્નમાં ગયા હતા, એમની સાથે શાળામાં ભણેલો એમનો મિત્ર છેક ઘર સુધી નિમંત્રણ આપવા આવેલો, પરંતુ જ્યોતિબા જ્યારે લગ્નમાં પહોંચ્યા ત્યારે એમને બ્રાહ્મણની પંગતમાંથી ઊભા કરીને વસવાયાંની, નીચી જાતિની પંગતમાં બેસાડવામાં આવ્યા. એટલું જ નહીં, એમને પીરસવા માટે પણ ઘરના નોકરો આવ્યા. જ્યોતિબા જમ્યા વગર આ અપમાન સાથે ઘેર આવ્યા ત્યારે એમની આંખોમાં આંસુ હતાં અને હૃદયમાં વલોપાત.\nએ રાત્રે એમણે મોટા અવાજે મારી સામે એક પુસ્તક વાંચ્યું. “થોમસ પેઈનનું લખેલું આ પુસ્તક “રાઈટ્સ ઓફ અ મેન વાંચતા વાંચતા એ આખી રાત રડતા રહ્યા. બીજે દિવસે સવારે એમણે મને પૂછ્યું, “હું પેશ્ર્વાની નોકરી છોડીને આપણાં લોકોની સેવા કરવાનું નક્કી કરું તો તું મારો સાથ આપીશ ?\nમેં મારા સસરાના દેખતા એમનો હાથ પકડી લીધો, “હા. જરૂર.\n“સમાજ આપણો બહિષ્કાર કરશે, સંઘર્ષ કરવો પડશે, પળેપળે પરીક્ષામાંથી પસાર થવું પડશે, તૈયારી છે? મેં હા પાડી, “ક્યાં સુધી સાથ આપી શકીશ એમણે પૂછ્યું.\n“શ્ર્વાસ ટકશે ત્યાં સુધી મેં કહ્યું.\nતે દિવસથી આ જ સુધી અમે ખભેખભા મિલાવીને એકબીજાનો હાથ પકડીને ફક્ત અમારા સમાજ માટે કાર્ય કર્યું.\nવિધવા વિવાહ, સ્ત્રી ઓનું શિક્ષણ, બીમારોની સેવા અને અમારા સમાજના લોકોની માનસિક્તાને પલટવા માટે અમે રોજે રોજ મથતા રહ્યાં…સમાજે અમને છૂટા પાડવાનોય ઘણો પ્રયાસ કર્યો કારણ કે સૌ સમજતા હતા કે અમે સાથે છીએ ત્યાં સુધી અમારી તાકાત કોઈ તોડી શકે એમ નથી. એક દિવસ એ એક ગર્ભવતી વિધવા સ્ત્રી ને લઈને અમારે ઘેર આવ્યા. એમણે કહ્યું, “આ અહીં જ રહેશે. એના બાળકને હું મારું નામ આપીશ હું એમની સામે જોઈ રહી, “તને મારા ચારિત્ર્યમાં વિશ્ર્વાસ છે ને ? હું દોડીને એમને ભેટી પડી. એમનો એ સ્પર્શ મને અત્યારે યાદ આવે છે ! આપઘાત કરવા જતી એક વિધવા સ્ત્રીને આપઘાત કરતી અટકાવીને એ અમારે ઘરે લઈ આવ્યા હતા. બબ્બે જીવની હત્યા થાય એના કરતાં એક બાળક આ દુનિયામાં જન્મ લે તો ઈશ્ર્વરની પૂજા જ ગણાય એવું એમણે મને એ દિવસે સમજાવ્યું હતું. પૂરા દિવસે એ વિધવા સ્ત્રીએ બાળકને જન્મ આપ્યો. અમે એ દીકરાને દત્તક લીધો અને એનું નામ ‘યશવંતરાવ’ આપ્યું. આજે મારો યશવંત દાક્તર છે અને અમે આવી ગર્ભવતી મહિલાઓને આશરો આપવા માટે એક હોસ્પિટલ પૂનામાં ઊભી કરી છે, એનું નામ બાળ હત્યા પ્રતિબંધક ગૃહ છે. વિધવા સ્ત્રીઓની માનસિક હાલત એટલી ખરાબ હોય છે કે પરિવારના જ સભ્યો એમના પર બળાત્કાર કરે છે, બીજે ક્યાંય જવાની જગ્યા ન હોય એટલે આવા બળાત્કારો કે અત્યાચારો સહી લીધા સિવાય વિધવાને કોઈ ચારોય નથી હોતો. અમે મળીને આવી મહિલાઓ માટે એક હોસ્પિટલ ઊભી કરી, એમનાં બાળકોને ભણવા માટે શાળાઓ ઊભી કરી, ખાસ કરીને દીકરીઓ માટે શિક્ષણની હિમાયત કરી અને અમારા સમાજમાં થતા ફેરફારો જોઈને બીજા કેટલાય લોકો અમારી સાથે જોડાયા.\nઅમારા સમયમાં પ્લેગ એક ભયાનક રોગ ગણાતો. દર્દીને પ્લેગ થાય એટલે લોકો એને ઉપાડીને ગામ બહાર મૂકી આવતા, તાવમાં તરફડતો ગાંઠની પીડા સાથે દર્દી રિબાઈ રિબાઈને મૃત્યુ પામતો. પ્લેગની સારવાર થઈ શકે છે એવી પણ અમારા સમયમાં કોઈને જાણ નહોતી. યશવંતરાવ દાક્તર થયો પછી એણે લોકોને સમજાવ્યું કે, પ્લેગ એ ઈશ્ર્વરનો ગુસ્સો નથી પણ ઉંદરને કારણે જન્મ લેતો એક શારીરિક રોગ છે. અમે પ્લેગ માટે એક નાનકડી હોસ્પિટલ ઊભી કરી. એ હોસ્પિટલને કારણે ઘણાં બધા લોકો પ્લેગથી બચી શક્યા. શિક્ષણના અભાવને કારણે અમારા સમાજમાં રહેલી અસ્વચ્છતા અને અંધશ્રદ્ધાને પણ શિક્ષણના પ્રસારથી દૂર કરવાનું કામ અમે કરતા રહ્યા…\nઆજે આવા જ એક પ્લેગના દર્દીની સારવાર કરતા કરતા હું પોતે એ પ્લેગમાં સપડાઈ છું. યશવંત રાત-દહાડો એક કરીને મારી ચાકરી કરે છે. ‘એ’ મારી પથારી પાસેથી ખસતા નથી. અમે ત્રણે જણા જાણીએ છીએ કે હવે એક-બે દિવસમાં મારે આ જગત છોડીને જવાનું છે. આનંદ એક જ વાતનો છે, લગ્ન સમયે એમને આપેલું વચન હું પૂરી નિષ્ઠાથી નિભાવી શકી છું. મેં એમને કહેલું, “હું છેલ્લા શ્ર્વાસ સુધી તમારો સાથ આપીશ…\nમેં છેલ્લા શ્ર્વાસ સુધી એમના દરેક કામમાં, એમના દરેક સપનાંમાં, એમના દરેક પ્રયત્નમાં એમનો સાથ આપ્યો છે.\nસૌજન્ય– મુંબઈ સમાચાર , સાભાર- સુશ્રી.કાજલ ઓઝા -વૈદ્ય ઉપરનો ગંભીર લેખ વાંચ્યા પછી સુ.શ્રી પલ્લવી જિતેંદ્ર મિસ્ત્રી લિખિત હાસ્ય લેખ “સ્ત્રી સ્વાતંત્ર્ય” પણ માણો.\nસ્ત્રી સ્વાતંત્ર્ય ..(હાસ્ય લેખ )… પલ્લવી જિતેંદ્ર મિસ્ત્રી.\nલીલી: અલી ચંપા, તેં સાંભળ્યું, લોકો ચંદ્ર પર જઈ આવ્યા?\nચંપા: હા બહેન, સાંભળ્યું તો ખરું, પણ શું કરીએ, આપણને ઘરકામમાંથી ફુરસદ મળે તો ક્યાંક જઈએ ને?\nસ્ત્રી સ્વાતંત્ર્ય ના આજના યુગમાં સ્ત્રીઓ દ્વારા થતી આવી વાતચીત સાંભળીને મને ઊંડો આઘાત લાગ્યો. એક લેખિકા તરીકે મારે ‘કલમ’ નામનું શસ્ત્ર ઉઠાવીને ઘરકામની ગુલામીમાં સબડતી આવી અનેક સ્ત્રીઓને મુક્તિ અપાવીને, સ્ત્રી સ્વાતંત્ર્ય નો મહિમા સમજાવવો જોઈએ. પણ એ માટે મારે શું કરવું? ઇંગ્લેન્ડના વડાપ્રધાન ચર્ચિલને હિટલરના હુમલાથી પણ નહોતી થઈ એવી ચિંતા મને આ ગુલામીમાં સબડતી સ્ત્રીઓને માટે થઈ.\nઆખો લેખ વાંચવા નીચેની લીંક પર ક્લિક કરો.\nસાભાર-સુશ્રી.પલ્લવી જિતેંદ્ર મિસ્ત્રી.\nકાજલ ઓઝા-વૈદ્ય, ચિંતન લેખ, સંકલન\nકાજલ ઓઝા-વૈદ્ય, મહિલા દિવસ, સંકલન, હાસ્ય લેખ\t← ( 862 ) આંતરરાષ્ટ્રીય મહિલા દિન અને સ્ત્રી શક્તિનો આવિર્ભાવ…. ચિંતન લેખ…વિનોદ પટેલ\t( 864 ) આર્ટ ઓફ લિવિંગ -AOL દ્વારા દિલ્હીમાં આયોજિત વિશ્વ સંસ્કૃતિ મહોત્સવની ઝાંખી →\t3 responses to “( 863 ) સ્ત્રીશિક્ષણ એ જ સમાજ બદલવાની સરળ રીત છે….કથા કોલાજ – કાજલ ઓઝા વૈદ્ય / સ્ત્રી સ્વાતંત્ર્ય ..(હાસ્ય લેખ )… પલ્લવી જિતેંદ્ર મિસ્ત્રી”\taataawaani\tMarch 19, 2016 at 3:27 AM\nબહુજ સરસ લેખ છે .હું માનતો આવ્યો છું કે સ્ત્રી શિક્ષણ જ સમાજને આગળ લાવી શકશે જય સ્ત્રી શક્તિ .\nReply\tnabhakashdeep\tMarch 9, 2016 at 2:46 PM\nવિશ્વ નારી શક્તિ….બ્રહ્માંડ આદ્યશક્તિ…નમે વિશ્વ આજ થઈ ઋણી.સુંદર પ્રસંગોચિત લેખ.\nReply\tpragnaju\tMarch 9, 2016 at 12:04 PM\nસ્ત્રીશિક્ષણ એ જ સમાજ બદલવાની સરળ રીત છે\nજેટલું જલ્દી જાગો તેટલો બદલાવ આવશે


જયપુરની સ્કૂલ નીરજા મોદીના ધોરણ 10માં ભણતાં3મિત્રોએ માત્ર એક વર્ષમાં જ પોતાના બિઝનેસનું સંપૂર્ણ મૉડલ તૈયાર કરીને ફંડિંગ પણ મેળવી લીધું છે. આટલી નાની ઉંમરમાં કામ પ્રત્યેની તેમની આ લગન જોવા જેવી છે. આવો, જાણીએ કે એવું તો કયું બિઝનેસ મૉડલ છે જેમાં રોકાણકારો3કરોડનું ફંડિંગ આપવા તૈયાર થઇ ગયા!\nજ્યાં દસમા ધોરણમાં ભણતાં વિદ્યાર્થીઓ ભણવા સિવાય રમતાં નજરે ચઢે, ત્યાં કેટલાક બાળકો એવા પણ છે જેઓ નાની ઉંમરથી જ સફળતાનો ડંકો વગાડી રહ્યાં છે. જયપુરના ચેતન્ય ગોલેચા, મૃગાંક ગુજ્જર અને ઉત્સવ જૈનને પોતાનો બિઝનેસ શરૂ કરવા માટે કરોડો રૂપિયાનું ફંડ મળ્યું છે.\nઆ બાળકોને જે કંપનીએ ફંડિંગમાં મદદ કરી છે તેમના માટે માર્કેટિંગ તેમજ રીસર્ચની જવાબદારી પણ તેમના શિરે છે. તેમના આ સ્ટાર્ટઅપનો એક પ્લાન્ટ બહુ જ જલ્દી ઇન્દોરમાં બનાવવામાં આવશે.\nદસમા ધોરણમાં ભણતાં આ બાળકોના સ્ટાર્ટઅપનો આઈડિયા ઘણો યુનિક છે. જોકે એક સમયે આ બાળકોને, "તમે હજી આવી કોઈ સ્પર્ધા માટે તૈયાર નથી" એમ કહી એક ફેસ્ટમાંથી બહારનો દરવાજો બતાવવામાં આવ્યો હતો.\nઆ ત્રણેય મિત્રોએ 'ઇન્ફ્યુઝન બેવરેજ' નામથી પોતાનું સ્ટાર્ટઅપ શરૂ કર્યું છે. આ ત્રણેય વિદ્યાર્થીઓએ મળીને 'ફ્લેવર્ડ પાણી'નો બિઝનેસ શરૂ કર્યો છે જેમાં કોઈ જ પ્રકારના પ્રિઝર્વેટીવનો ઉપયોગ નથી કરાયો. ખાસ વાત તો એ છે કે તેમાં ખાંડ તેમજ સોડાનો ઉપયોગ નથી કરાયો. સૌથી મહત્ત્વની વાત તો એ છે કે 'ઇન્ફ્યુઝન બેવરેજ'ને FSSAI એ લીલી ઝંડી પણ બતાવી દીધી છે.\nપહેલી વારમાં તો રિજેક્ટ થઇ ગયો હતો આઈડિયા\nઆ ત્રણેય બાળકોમાંથી ચેતન્ય ગોલેચા કહે છે,\n"અમે જે પ્રોડક્ટ તૈયાર કરી રહ્યાં હતાં તે ફેસ્ટના જજને પસંદ નહોતી આવી. અને એટલે અમને પ્રથમ રાઉન્ડથી જ બહાર કરી દેવાયા. એક કલાકની અંદર જ અમે સ્પર્ધામાંથી ફેંકાઈ ગયા. છતાં પણ અમને 150 'ફ્લેવર્ડ વોટર'નો ઓર્ડર મળ્યો."\nઆ ત્રણેય મિત્રોએ ગયા વર્ષે સ્કૂલમાં યોજાયેલ એન્ટરપ્રેન્યોરશિપ ફેસ્ટમાં ભાગ લીધો હતો. અને આ ત્રણેયને મળેલા પહેલા ઓર્ડર બાદ તો તેમણે પાછું વળીને નથી જોયું. એક વર્ષમાં જ તેમણે ભેગા થઈને પોતાના બિઝનેસના આઈડિયાની રૂપરેખા તૈયાર કરીને રોકાણકારો પણ શોધી લીધા.\nમક્કમ બની નિર્ણય કરો તો કંઈ જ અશક્ય નથી\n"આ સ્ટાર્ટઅપની મુખ્ય થીમ હતી કે પ્રિઝર્વેટીવ વગર ફ્લેવર્ડ પાણી બનાવવું. અમે ઘણું રીસર્ચ કર્યું અને ખાંડ તેમજ સોડા વગર એક સરસ ડ્રિંક બનાવ્યું. પણ બહુ જ જલ્દી અમને માલૂમ પડી ગયું કે જ્યાં સુધી અમારી ઉંમર નાની છે ત્યાં સુધી આ આઈડિયાને હકીકતમાં ફેરવવો એટલો સરળ નથી. લાયસન્સ, ખાદ્ય વિભાગની પરવાનગી તેમજ FSSAIની મંજૂરી મેળવવી ખૂબ મુશ્કેલ કામ છે. અમારી ઉંમર 18 વર્ષથી ઓછી હતી અને એટલે અમારા માતા-પિતાએ આ બધી પરવાનગીઓ મેળવી."\nપોતાના આઈડિયાને વધુ મજબૂત બનાવવાના નિર્ધાર સાથે તેમણે IIT કાનપુર, IIM ઇન્દોરના આન્ત્રપ્રેન્યોરશિપની સ્પર્ધાઓમાં ભાગ લીધો જેમાં તેમને ઘણી પ્રસંશા મળી. પરંતુ આ બાળકોને મોટી સફળતા તો ત્યારે મળી જ્યારે માલવીય નેશનલ ઇન્સ્ટીટ્યૂટ ઓફ ટેકનોલોજીને આ આઈડિયા પસંદ પડ્યો. તેમણે ત્રણેય વિદ્યાર્થીઓની આ ટીમને પેટન્ટ અપ્લાય કરવામાં મદદ કરી જે આ ટીમ માટે પહેલું પગલું હતું.\nઆ બાળકોને જે કંપનીએ ફંડિંગમાં મદદ કરી છે તેમના માટે માર્કેટિંગ અને રીસર્ચની જવાબદારી પણ તેમના પર છે. આ3વિદ્યાર્થીઓએ એક જ વર્ષમાં આઈડિયા, રોકાણકારો શોધવા તેમજ પોતાની પ્રોડક્ટને હકીકતમાં બનતા જોવી, એ તમામ સાચ્ચું કરી બતાવ્યું છે જે કેટલાંયે બાળકો માટે પ્રેરણારૂપ છે.


ભંડારીયા ગામના આર્મી જવાન આસામમાં શહીદ | Shankhnad News\nHome Gujarat Bhavnagar ભંડારીયા ગામના આર્મી જવાન આસામમાં શહીદ\nભંડારીયા ગામના આર્મી જવાન આસામમાં શહીદ\nઆર્મી જવાન મા ભૌમની રક્ષા કરતા આસામમાં વીરગતી પામ્યા, પરિવારજનોમાં શોકનું મોજું, આર્મી જવાનના અંતિમ સંસ્કાર વતનમાં કરવામાં આવશે,\nભંડારીયા ગામના આર્મી જવાન આસામમાં શહીદ થયા છે. ભંડારિયા ગામના યુવાન આસામ બોર્ડર પર ઓપરેશન એરિયામાં ફરજ પર હતા તે દરમિયાન હાર્ટએટેક આવતા વીરગતિ પામ્યા છે. આર્મી જવાનના નશ્વરદેહને ભાવનગર લાવવામાં આવશે. ત્યારબાદ નશ્વરદેહને તેના માદરે વતન ભંડારીયા ખાતે લઈ જવામાં આવશે અને ત્યાં શહીદ આર્મી જવાનના અંતિમ સંસ્કાર કરવામાં આવશે. ભંડારીયાના આ શહીદના સમાચાર મળતા જ તેના પરિવાર પર દુ:ખના ડુંગરો તૂટી પડ્યા છે. તેનો નશ્વરદેહ ભાવનગર ખાતે પુરા સન્માન સાથે લાવવામાં આવશે અને તેમના વતનમાં અંતિમ સંસ્કાર કરવામાં આવશે. ભંડારીયા ગામનો યુવાન આર્મીમાં પોતાની ફરજ બજાવતો હતો.\nતેની ડ્યૂટી આસામ બોર્ડર પર હતી. ત્યારે ભાવનગરના ભંડારીયાનો યુવાન આસામ ખાતે વીરગતિ પામ્યો હતો. આસામના આસામ બોર્ડર પર ઓપરેશન એરિયામાં ફરજ પર હતા, જ્યાં ભાવનગરના આ યુવાનને હાર્ટ એટેક આવતા વીરગતિને પામ્યા હતા.આ વિશે જાણવા મળી રહ્યું છે કે ભાવનગરના યુવાન આસામના લેખાબલી ખાતે ટેન્ક હવાલદાર ઇએમઇ તરીકે ફરજ બજાવતા હતા. ત્યારે હાર્ટએટેક આવ્યો હતો. આજે પુરા સન્માન સાથે બપોર સુધીમાં તેમના નશ્વર દેહને ભાવનગર ખાતે લાવવામાં આવશે. ત્યારબાદ પોતાના વતનમાં અંતિમ સંસ્કાર આપવામાં આવશે.\nરક્ષાબંધન પહેલા જ ૪ બહેનોના એકના એક ભાઈનો જીવનદીપ બુજાયો\nરક્ષાબંધનનો તહેવાર નજીક આવી રહ્યો છે. ત્યારે ૪ બહેનોના એકનો એક ભાઈ શહીદ થતાં પરિવારમાં માતમ છવાઈ ગયો છે. ભંડારીયા ગામનો આર્મી જવાન આસામમાં ટેન્ક હવાલદાર ઈએમઈ તરીકે ફરજ બજાવતા હતા. ત્યારે આસામ બોર્ડર પર ઓપરેશન એરિયામાં ફરજ બજાવતા હતાં. ત્યારે હાર્ટએટેક આવતા શહીદ થયા હતા. કાલે બપોરે આર્મી જવાનના મૃતદેહને ભાવનગર લવાશે અને ત્યાથી તેના માદરે વતન ભંડારીયા લઈ જવા જવાશે અને અંતિમ સંસ્કાર કરવામાં આવશે.\nPrevious articleસિહોર બાબા સાહેબ પ્રતિમાને અપમાનિત કરનાર વિશાલ શાહ પોલીસના હાથે ગિરફ્તાર\nNext articleસિહોર શહેર કે તાલુકા કક્ષાની સ્વાતંત્ર્ય પર્વની ઉજવણી ક્યાં.? હજુ સુધી નક્કી નહિ


ન્યુ જર્સીના રાહુલ શુકલએ લખ્યું સંવેદનશીલ પુસ્તકઃ “વિયોગ.”-રમેશ તન્ના | સહિયારું સર્જન – ગદ્ય\n← જીવનસંધ્યા -નિરંજન મહેતા\nચિત્રલેખાએ મહાગ્રંથ ની લીધી નોંધ… →\nન્યુ જર્સીના રાહુલ શુકલએ લખ્યું સંવેદનશીલ પુસ્તકઃ “વિયોગ.”-રમેશ તન્ના\nPosted on ફેબ્રુવારી 23, 2017\tby vijay shah\nમાતા-પિતાના વિયોગમાં જ્યારે પુત્રને બધું “ખારું ખારું” લાગે છે…\nમાતા-પિતાનું મૃત્યુ કોઈ પણ ઉંમરે વસમું હોય છે. વ્યક્તિ ૭૦ વર્ષની હોય અને તેના ૯૬ વર્ષના પિતાનું અવસાન થાય તો પણ માથેથી છત્ર જતું રહ્યું હોય તેવું લાગે. ૭૦ વર્ષની વ્યક્તિના જીવનમાં ૧૦-૧૫ વર્ષ ઉમેરાઈ ગયાં હોય તેવું લાગે છે. ચાર છોકરાંની માતાની માતાનું નિધન થાય તો પણ માતા કે દાદી બનેલી દીકરી પોતે અનાથ થઈ ગયા જેવી લાગણી અનુભવે. આજે માતાપિતાની વિદાયની સંતાન પર મહત્તમ કેટલી ઘેરી અસર પડી શકે તેની વાત કરવી છે.\nસ્વજનનું મૃત્યુ શોક આપે, માતા-પિતાના મૃત્યુનો શોક કે વિયોગ પીડાદાયી હોય છે.\nઆવા વિયોગને વ્યક્ત કરતો નિબંધસંગ્રહ વેદના અને સંવેદનાની નવી અનુભૂતિ કરાવે છે. પુસ્તકના લેખક છે રાહુલ શુક્લ. તેઓ ન્યુ જર્સીમાં વસે છે. સફળ ઉદ્યોગપતિ અને નીવડેલા વાર્તાકાર છે. ઉત્તમ વક્તા પણ ખરા. નવી ટેકનોલોજી, કોમ્પ્યુટર, ફોટોગ્રાફી અને જૂની હિન્દી ફિલ્મો અને તેનાં ગીતોના પણ ચાહક. ટૂંકમાં સંવેદનશીલ અને ધબકતા જણ.\nતેમના પિતાને આખું…


government rejects alpesh kathria bail plea km– News18 Gujarati\nUpdated: September 18, 2019, 11:47 PM IST\nસંજય જોશી, અમદાવાદ : રાજદ્રોહ કેસમાં રાજ્ય સરકારની અલ્પેશ કથીરીયાના જામીન રદ્દ કરવાની અરજી સેશન્સ કોર્ટે નામંજૂર કરી છે. સાથે સાથે કોર્ટે દર મહિને ૧૫મી અને ૨૯મી તારીખે મેટ્રો કોર્ટમાં અલ્પેશ કથીરિયાને હાજર રહેવા ફરમાન કર્યું છે.\nઅત્રે ઉલ્લેખનીય છે કે, મુખ્યત્વે સરકારે એક વાર ફરી અલપેશ કથરીયાને જેલ હવાલે કરવા કોર્ટમાં અરજી કરી કહ્યુ હતું કે, અલ્પેશના જામીન રદ્દ કરવામા આવે. રાજદ્રોહ કેસમાં સંડોવાયેલા આરોપીઓ હાર્દીક પટેલ, દિનેશ બામણીયા, અને અલપેશ કથીરીયાની જુદી જુદી અરજીઓ પર શેશન્સ કોર્ટમાં સુનાવણી હાથ ધરાઈ હતી. પાટીદાર આંદોલન વખતના રાજદ્રોહ કેસમાં સંડોવાયેલા આરોપીઓ હાર્દીક પટેલ, દિનેશ બામણીયા, અને અલપેશ કથીરીયાની જુદી જુદી અરજીઓ પર શેશન્સ કોર્ટમાં સુનાવણી હાથ ધરાઈ હતી. કોર્ટે સુનાવણી દરમ્યાન નારાજગી પણ વ્યકત કરી હતી. આ કેસમાં રાજદ્રોહના કેસમાં ઘણા ટાઈમ પહેલા ચાર્જફ્રેમ કરી દેવાયા છે. જેમાં દિનેશ બામણીયાએ ચાર્જ ફ્રેમ પછી પણ એક અરજી આપી છે અને કોર્ટમા જણાવ્યુ કે, અમારા વકીલ બાબુભાઈ માંગુકીયા નીચેની કોર્ટમાં આવવાની ના પાડે છે. તેથી અન્ય વકીલ રોકવા માટે સમયની માંગણી કરી હતી જેની સામે કોર્ટે નારાજગી વ્યકત કરી હતી. કોર્ટે કહ્યુ કે તમને હવે અંતીમ મુદ્દત આપવામા આવે છે વકીલ રોકીને આવજો અને અરજી સાંભળી લેવામા આવશે.તો અન્ય એક અરજીમાં અલ્પેશ કથીરીયાના જામીન નામંજુર કરવા માટે સરકાર દ્વારા અરજી કરવામાં આવી હતી.\nજેમાં સરકારે અલપેશ કથીરીયાની જામીન અરજી રદ્દ કરવા પાછળનું કારણો રજુ કર્યા હતા, જેમાં કે તેને જામીન પર છુટ્યા પછી શરતોનો ભંગ કર્યો હતો. સુરત ખાતે જુદા જુદા ગુનાઓ કર્યા હતા તેમજ અન્ય કારણો પણ કોર્ટમાં દર્શાવવવામા આવ્યા હતા.તો હાર્દીકે હમેશની માફક અરજી આપી હતી કે તે સામાજીક કામમાં નાગપુર ગયા છે એટલે આવી શકે તેમ નથી. જેની સામે સરકાર પક્સે તેની સામે કોર્ટમાં વાંધો લિધો હતો.\nમુખ્ય સરકારી વકીલ સુધીર બ્રહ્મભટ્ટે જણાવ્યુ હતું કે, અલ્પેશ કથીરીયાના જામીન નામંજુર કરવા માટે સરકાર દ્વારા અરજી કરવામા આવી હતી. જેમાં સરકારે અલપેશ કથીરીયાની જામીન અરજી રદ્દ કરવા પાછળનું કારણો રજુ કર્યા હતા જેમાં કે તેને જામીન પર છુટ્યા પછી શરતોનો ભંગ કર્યો હતો. સુરત ખાતે જુદા જુદા ગુનાઓ કર્યા હતા તેમજ અન્ય કારણો પણ કોર્ટમાં દર્શાવવવામા આવ્યા હતા.